
Zemlja. 


I. 


Već dva mjeseca dere Neretva obalu i otkida od nje komad 
za komadom. Dere i otkida i pleše oko nje, brekteći od zelenog 
ludila raspojasane snage svoje svirepe naravi, Kroz vjekove 
teče ona, stisnuta sa svih strana bregovima, teče, burka se i 
javlja svoj bučni dolazak smirenim valovima modroga Jadrana. 
Teče kroz vjekove, okušava jakost obale i traži najzgodnije 
mjesto, na kojemu će pokazati nabreklu snagu svojih mišica. 
Ovoga je proljeća našla takvo mjesto.i sva se zapjenila od ra- 
dosti. Kraj maloga sela Čeljeva zaustavila je svoje korake, 
zamislila se i navalila na lijevo. 

. Sve do toga sela držala se svoga korita, a onda se najedam- 
put, kao zmija, vrcnula na lijevo i zabušila se u široko, plodno 
polje. Stoji široko polje, obasjano ožujačkim suncem, i miriše 

ja njegova. Miriše kao cvijeće, prije nego uvene, i kliče 
jag nona glasovima suncu, kao cvrčak, prije nego apšbci i 
Već tri dana sve je selo na nogama, Otkako je voda odnijela 
i nekoliko obližnjih kućica, ljudi zapravo i ne spavaju, Dvije 
posljednje. noći svaki čas dođe netko iz sela, poriese sa si oo 
po koju granu i stavi je na lomaču kraj obale, Pogleda u ne o, 
a onda na rijeku, i teško uzdahne, To hirovito proljetno konja s" ! 
Sada se nasmije sunčanim i mjesečevim zrakama, a onda >“ a 
gromovima i zašušti obilnom kišom, Sve su vode nadošle, i 
mnoga su podvodna polja još dublje potonula, pina 
dere i dere, što dalje, sve jače i neobuzdanije. Otkako je podro- 
vala korito i najurila na niže i mekše tlo, njezina se snaga još 
više raspojasala. Kao gvozdenim noktima. ruje ona u stranu, 
ispod površine, nevidljivo i podmuklo, tražeći novu putanju: 
Ruje duboko, dublje, a onda, opojena vlastitom snagom, za 
mahne jednim velikim valom — i nekoliko se četvornih seta 
zemlje odvali od svoje matice u njezino ždrijelo. A polje biva 


sve kljastije, sve jadnije i tužnije, Čovjeka duša zaboli gledajući, | 


kako naglo nestaje jednog dobrog .hranitelja. Na polju vatra 
gori i dim se po njemu razliježe, miješajući se sa sivim . 
ljudskih spodoba. Iz sela psi zavijaju, kao da nekome posljed- 
nji čas navješćuju. U selu se taj lavež svakoj ako tumači, i mnogi 
pitaju, kome se to niti života kidaju, Nitko ine misli, da . psi 
smrt polja navješćuju. Ali kao da to osjećaju. Zato .ga va , a 
i pohode, kao teškog bolesnika na samrtnoj majo no 
je izaslanstvo otišlo u grad po liječnika : mole i zaklinju vlasti, 
da odmah priteku u pomoć. No vlasti su teške i spore, i one 
se nerado odlučuju, da liječe ovako siromašne bolesnike. 


učer je seoski grobar zazvonio na malo napuklo zvono, 
što ka bojažljivo orisibelo uz trošnu kapelicu kraj staroga 
groblja. Zazvonio je na jednu stranu, kao da zove na uzbunu, 
Iz jednoga slijepog oka tekle su.mu suze od uzrujanosti, a znoj 
mu se spuštao niz hrapavi vrat u žučkastu košulju od botane. 
Zatim je pustio iz ruke konopac i, praćen nesuglasnim epena 
njem, izišao pred drvenu ogradu, Bilo je oko deset sati, Pre njim 
je stajao jedan starac na bedeviji, kojega je on iz daljine spa: 
Stajao je starac župnik i gledao izbezumljenog zvonara, a onda 
skočio na zemlju, kao da je još uvijek u mladim godinama. 
Privezao bedeviju za murvu i stao kraj ograde, razmišljajući, 
kojim će puteljkom udariti u selo. 

U selu je zvonjava izazvala strku. 


— Ej, komšija, ili je vatra ili je zvonar danas poludio 
— doviknuo je glavar svojemu susjedu, i sjedeći ispod procvale 

trešnje nastavio s krpanjem opanka. Susjed se naslonio na mo- 
tiku, pljucnuo u stranu i jedva razumljivo nešto promrmljao. 

— Valjda se grobar napio. Jer ne će ludost na budalu. 
A možda je, glavaru, došla i kakva komisija... 

— Bit će komisija, bome, bit će komisija, — odvrati gla - 
Var žurno, odjuri u sobu po muhur i pobiti prema groblju. | 

Za nekoliko časaka sakupilo se pred kapelicom skoro či- 
tavo selo, Došli su i domaćini i djeca, a i žene su se bojažljivo 
Približavale. Nikakve komisije nije bilo. Pred kapelicom je stajao 
samo stari župnik s ćoravim zvonaroni i utirao znoj s lica. Ljudi 
su odahnuli, Oni su doduše željno očekivali dolazak komisije, 
ali su se opet pobojavali, U njihove se kosti uvukao strah pred 
komisijama, koje su redovno povisivale poreze, nametale globe, 
pozivale na kulučenje i donosile zlo svakojako, A komisije da- 
nas nije bilo. Bio je samo župnik, stari njihov župnik, nijem 
i gord, kao i planina, iz koje je iznikao. Stajao je pred njima 
i gledao preda se. Seljaci šu čekali njegovu riječ, ali on je šutio, 
klimao glavom i opet šutio. 

Napokon se raskuražio glavar i prekinuo šutnju. 

— Kakvo se ovo zlo spremilo na nas, velečasni“ — upita 


“glavar župnika, skinuvši fes i lagano se naklonivši, — Da nije 
“ovo kazna Božja za grijehe naše i otaca naših? Čitajte, veleča- 


sni, mise zavjetne, za dobro polja i spasenje imanja našega. 
Evo, siromašni je puk sakupio za jednu misu, a ja plaćam drugu, 
pa čitajte! Možda će se Bog smilovati.., 


Stari svećenik, koji je ispovijedao još očeve ovih muževa, 
tvrd kao i oni, nije na to ništa odgovorio. Slušao je glavareve 
riječi, slušao i šutio. Šutnja je lomila njegovu dušu, borila se 
s njegovom :krutošću, i on se napokon savinuo. Samo se savinuo, 
a nije se umekšao, i zato mu suza nije izišla na oči, Ostala je 
u grlu i gušila starca, no on se borio, da je ne pusti na vidjelo 
i da ne pokaže svoju slabost, No kada je glavar svršio i kada 
su se sve oči uprle u njega, kao u iskusna starca i slugu Božjega, 
on je shvatio, da ipak mora govoriti. No šta da im kaže, kada 
nevolja sama govori i kada su riječi suvišne“ Ili da ih tješi € 
Kakvu utjehu može im on dati, osim vjersku, a u vjeri su oni, 
hvala Bogu, dobro učvršćeni i njom okrijepljeni, 

Ipak je morao govoriti, 


— Kako si ono rekao, glavaru“ Veliš, kazna za grijehe 
naše i otaca naših... Možda imaš i pravo, glavaru, jer grijesi 
su naši veliki i samo beskrajno milosrđe Božje može ih oprati. 
Ali ima, glavaru, i većih grješnika od nas. Pođi u najbliži grad 

i vidjet ćeš, gdje se ljudska bića valjaju u svakojakoj nečistoći. 
Vidjet ćeš i one, koje vi uzdržavate porezima na žuljeve vaše, 
kako provode noći u piću i grijehu, uz karte i tamburašice, dok 
vi, njihovi hranitelji, stradavate. Nisi li, glavaru, nikada pomi- 
slio, da Bog šalje stradanja i na pravedne, da se u svojim moli- 
tvama sjete nepravednih“ Jer molitva je, djeco, kao vjetar. 
On se digne s jedne planine i pročisti zrak u stotinu sela. 


Tako je župnik govorio, a župljani su stajali kraj njegai 
pozorno ga slušali. Slušali su ga pažljivo, ne shvaćajući poje- 
dinih riječi, ali zato upijajući zvuk njegova glasa, zvuk dobar 
i očinski, zvuk staroga pastira duhovnoga stada svojega. 


Iz. daljine se očulo otegnuto pjevanje, Neki je dječak po po- 
znatoj melodiji pjevao neku pjesmu, što ju je sam sknadio. 
Njegov otegnuti glas sjekao je ravnicu i plovio nad cijelim se- 
lom : : a ua ' 

Oj Neretvo, sirotinjska kletvo, 
Daj oteci, nikad ne potekla... 
Ti mi nosiš selo omiljelo 

I sa selom moju babovinu. 


— Tko je tof — upita župnik, kad se glas izgubio na dru- 
gome kraju sela. — Zar je narod izmislio novu pjesmu o Neretvi 


Glavar, kao da se postidio, stao se ispričavati, 


— Nije, velečasni, narod izmislio, nego seoski kravar. 
Siroče bez oca i majke, pase tuđe blago i gleda, kako voda nosi 
zemlju, pa žali, kao da je njegova, Eto, i pjesmu je sknadio, 
pa i naša cura pogdjekoja zna da mu prihvati... 


Uto se iz gomile progurao do župnika jedan čovjek. Moglo 
mu je biti oko trideset godina. Odjeven je na muslimansku, a 
i pozdravio je kao musliman. Stao je pred župnika s novcem. 
u ruci i, metnuvši ruku na srce, govorio : 


— Evo, velečasni, i od mene za jednu misu. Neka budu 
tri mise. Tri je sretan i svet broj. A neka Vas ne smeta, vele- 
časni, što sam ja musliman. Neka bude za polje ovo i 
za ljude ove — završi mladi musliman, kavedžija Ibro, i pruži 
župniku novac. Župnik je. strpao novac u džep, ne gledajući 
u svotu, i hrapavim glasom odgovorio : 

— Dobro, Ibrahime, bit će, kako želiš. Kada budeš ostav- 
ljao ovaj svijet, znaj, da će se Gospodin sjetiti i ove tvoje 
plemenštine. A vjeruj, Ibrahime, da je Gospodin blag prema 
onima, koji su dobra srca... 

Tako je govorio, a onda je, porazgovorivši se sa seljacima 
o mjerama opreznosti, odriješio svoju bedeviju, uzjašio na nju 
i vratio se u svoje selo, 

Selo je ostalo samo. Malo, ubogo selo, s kućama od pletera 
i s poljem, na smrt osuđenim. Već se dobra polovica polja iz- 
gubila pod vodom i nad njim su valovi razularene rijeke plesali 
jezoviti mrtvački ples. Valovi su plesali, zapljuskivali obalu i 
uzimali komade zemlje u svoj hladni naručaj. Sunce je sjalo 
cijelo popodne i začuđeno gledalo, što se to događa u malenom 
selu Čeljevu, A kada je zašlo, umorno i blijedo, pojavio se mje- 
sec i razapeo mrežu nad cijelom okolinom. 


Mjesec je sjao. Veliki, jezoviti bijeli mjesec, okrugao kao 
lubenica. Javio se dosta rano i brzo se popeo navrh neba. 


Zašto je došao“ 


Vidoje Rebac, nazvan »gazdom«, krenuo je prema obali, 
čim se snoćalo, Stao je nasred okljaštrenog polja, zagledao se 
u mjesec pa u rijeku i duboko uzdahnuo, On i mjesec jedini su 
svjedoci otimačine, što se noćas sprema na svu njegovu imovinu, 
Dosada su ga, radi siromaštine, nazivali za šalu gazdom, a 
sutra će ga možda prozvati barunom. On će ostati sam, sa že- 
nom i djecom, u blatom oblijepljenoj pleternici sa slamnatim 
krovom nad glavom. Da je barem mlad... Bacio bi motiku 
na rame i pošao u grad, da okopava gospodske vrtove. Ili bi se 
unajmio negdje za argeta, nosio kamen i karnicu i tako bi nekako 
prokuburio. Zaštedio bi nešto novaca i poslao kući, da mu 
sirotinja ne svisne od gladi. A sirotinja bi sastavljala paru s 
parom i jednoga bi dana njegova stopanica rekla : »Vidoje, 
još malo, pa ćemo kupiti komadić zemlje. Samo malo, da za- 
sadimo barem nešto duhana.«A i on bi, sav sretan, razdriješio 


svoju kesu i izvadio malenkost, što ju je otrgnuo od usta. Ko- 


liko bi u kući bilo veselje ! A šta će raditi sada, slab i već u go- 
dinama, nenavikao potucati se od nemila do nedragaf 


Noć je bila hladna, a krv je bila još hladnija, »Gazda« Vi- 
doje osjeti, kako ga spopada laka drhtavica i kako mu koljena 
malo klecaju. Da se vrati kući? Ne, on će ostati vani još neko 
vrijeme. Brzo sakupi nešto granja i zapali vatru. Granje je puc- 
ketalo, a visoki plamen grabio je hladni uzduh i zagrijavao 


ga. Vidoje sjede kraj vatre na kamen i ponovno se zagleda u. 
rijeku. 

Kako je noć neobična! Sablasno neobična i neobično 
lijepa. Obadvije su obale bile osvijetljene. Samo se ispod pećina 
na protivnoj obali zgušćivala tama i slala na drugu stranu 
mračne pozdrave. Inače je sve utihnulo, kao da nešto prisluš- 
kuje. Neka zgusnuta tišina cijele prirode, prekidana jedino 
bukom rijeke, vladala je nad cijelom krajinom. A rijeka je bu- 
čila jače nego obično, Kao pijana posrtala je niz korito i valjala 
se na desnu obalu, hvatala se za nju i otkidala cijele komade 
zemlje. : 

Šta se to dogodilo 


* Vidoje Rebac naćuli uši i stade prisluškivati. Učinilo mu 


se, kao da čuje blejanje ovna, Odakle ovan u blizini$ Ili je to 
možda neki zao znak? Blejanje se ponovilo. Vidoje stavi ruku 
nad oči i zagleda se u rijeku, Nad rijekom je nešto preletjelo. 
Nešto kao noć crno preletjelo je preko rijeke, zlokobno kao 
mračna slutnja i nestalo na onoj obali. Iza toga zavladao je opet 
mir, mučan, bolestan mir, prekidan samo urlanjem rijeke. 


Šta se to dogodilof Da nije možda »crni ovan« preletio 
Ali odakle »crni ovan« u ožujkuf On se obično javlja u mjesecu 
»ilinštaku« navješćujući, da će se netko tih dana utopiti. A 
sada nema te opasnosti, jer je još dugo do kupanja, 

.Učinilo mu se ponovno, da čuje neki glas, ali ovaj put ljud- 
ski, 

Glas se ponovio. 

— Ba-a-a-a-bo, jesi li ti tamo — dopirao je do njega 
otegnuti dječački zov. 

Prepoznao je glas svoga sina, 

— Je-e-e-e-sam, — odgovori Vidoje i jače se nagnu k 
vatri. x 

Za časak je, sav zadihan, dotrčao do njega sin. Dječak je, 
uznojen, brisao čelo rukavom i, tražeći daha, na prekide govorio: 

— Babo, ajde kući! Majka se jako boji. Neprestano ide 
po kući, plače i nariče, Nosa malu seku na rukama 1 stalno plače, 
kuka i jauče, Došli su kum Blagoje i drugi ljudi iz sela, da je 
tješe, ali ona još više glavu izgubila, Pitaju, gdje joj je čovjek, 
a.ona ih nudi, da sjednu, i kaže: »Sad će on«. A ona ne zna ni 
gdje si ti. Ajde, ćako, kući, a jaću ostati, da gledam. Ako, ne daj 
Bože, što bude, ja ću dotrčati i sve ću ti potanko javiti. 

Otac se malo skanjivao, ali je ipak pristao. 


— Dobro, sinko, idem ja odmah. Evo, sad ću. Ne treba se 


majka bojati. A ti, ako baš hoćeš, možeš tu malo ostati, ali ne. 

dugo. Najviše, koliko bi dva cigara ispušio ili izmolio jednu 
Rožariju. A onda ću se ja vratiti, I nemoj ići blizu rijeke, Crni 
se ovan opet pojavio. ' 


.— Dobro, ćako, ja ću stajati nekoliko koraka dalje. Evo 
ovdje, kraj kamena, gdje si i ti sjedio, — odgovori dječak žu- 
Stro 1 za potvrdu stavi ruke na prsa. 


. Vidoje uze štap i pođe. Njegov je hod bio teturav, a glava 
neispavana. Pod nogama mu je prštila zemlja. Mirisna, proljet- 
na zemlja, natopljena kišom i mjesečinom. Opirao se štapom 
o zemlju. Svaki put, kad bi je dotakao, osjetio bi neizrecivu 
slast, Zemlja, zemlja! Samo nam nju nemojte oduzeti! Radije 
neka se duša naša Odijeli od tijela, nego da se zemlja upropasti. 
Bez nje smo mi kao drvo bez korijena, kao ptica bez zraka, kao 
misnik bez kaleža, Kad bi nam samo ona ostala ! Eto, odi se 
Zavjetuje svetomu Franji, da će mu dati svoga najstarijega 
sina. Doduše, već je “malo postario i nije za škole, pa ga neće 
Primiti, da uči za svećenika, ali može biti brat laik. Svako će 
jutro podraniti, mesti crkvu i služiti kod prve tri mise. Kada 
god bude zvonio na podizanje, sagnut će se do zemlje i polju- 
biti prah crkveni, I još će, prije spavanja, svako veče moliti 
«Zdravo, Kraljice ki prije molitve tri puta se prekrstiti blago- 
slovenom vodom. 


Takve su misli rovale moždane Vidoja Repca. On ih možda 
ne bi Znao izreći, ali cijela njegova duša, svaka mrvica njegova 
tijela osjećahu se povezanim s ovom zemljom : o njoj je on sa- 
mjao, o njoj uvijek mislio, na njoj se i za nju se Bogu molio , 


Njegov sin stajao je kraj kamena i dugo gledao za ocem 
»Kako je ćako potišten 4 — mislio je dječak. Kum je Blagoje 
rekao, da nije vrijedno žalostiti se. Propalo polje, pa hvala Bogu ! 
Trebat će napraviti molbu na vladu, pa će država dati narodu 
drugu zemlju. Ima država dosta zemlje, Tako je Blagoje govo- 
rio, aima1 pravo, Ali opet, ovo je naša zemlja. Zašto da nam 
Zemlja propada Ona je bila tu i svi smo je Voljeli, pa zašto 
da je ne bude višes A tko zna, hoće li nam država i dati zemlju, 
kad nam nije pomogla, da ovu sačuvamof — pitao se dječak 
oc sve one opaske, što ih je čuo od Blagoja, majke i 

X Otac je već bio zamakao, kada dječak sjede na njegovo 
mjesto. Slušao je šum rijeke i upijao njezine nesmiljene glasov« 
od kojih mu je srce podrhtavalo. Veliki Puni mjesec sjao je nad 
njim te obasjavao i rijeku i polje. Kako je mjesec lijep ! Velik i 
lijep. A nebo je široko i visoko i puno nečeg divnog, nedokučivog, 

Dječak ustane i priđe rijeci, Stao je dva koraka daleko od 
obale i gledao : voda zapljuskuje rubove obale, Htio se nagnuti, 
da bolje vidi, no onda se sjeti očeve opomene. Uzmakne za još 
dva koraka, Tada se sjeti, da je umoran od trčanja i pomisli, 
kako bi bilo, da malo legne i da se protegne. Zemlja je doduše 
bila još vlažna, ali ne mnogo. »Ipak nekoliko minuta ne će ško- 
diti«, pomisli dječak, skine prsluk i, položivši ga uzduž, legne 
na nj. Fes je izvrnuo, splosnuo ga i onda ga stavio pod glavu, 
a ruke raskrilio. 

Moralo je biti dosta kasno, jer je već vlak stigao iz Mo- 
tara na nedaleku stanicu. Noćas je bio vlak vrlo dug. Sigurno 
će radnici u Metkoviću imati sutra dosta posla kod pretovari- 
vanja japije i druge robe. »Ej, alaj je to lijep život !« mislio je 
dječak. Iz njegova se sela svaki dan voze četiri momka u Met- 
ković i rade kod iskrcavanja i ukrcavanja, Ne rade-na heftu, 
nego prema poslu, i svako veče donesu doma prilično para, Je- 
dan je čak i novu kuću sazidao. Doduše, on ju jesam zidao, 
bez majstora i argeta, bez melte i mistrije, ali ju je ipak sazi- 
dao. Stavljao čovjek kamen na kamen, mučio se i kuburio, ali 
napokon napravio kuću. Istina, kroz njezine zidove puše sa 
svih strana, ali glavno je, da kiša ne propada kroz slamnati 
krov. Ljeti je taj propuh ugodan, a za zimu je Bog stvorio 
gunjeve, da se štitimo od studeni. Kada i on bude veliki, kada 
doraste do osamnaeste, i on će na rad, Ide na željeznicu, a i 
kamo će? Neka babo radi o zemlji, a on će u Metković na rad 
i donositi kući jaspru, Alaj će se kuća pomoći! Kupit će još 

jednu kravicu, jer ova je nekako slaba, pa jedva daje dosta 
varenike, a kamo li još i za maslo. A kravica je, kako je rekao 
učitelj, za sirotinju isto, što i druga mamica. 

Napokon je i vlak otišao. Zazviždao je i otišao tamo, gdje 
se Neretva sjedinjuje s morem. Tamo je otišao, kuda i njega 
vuče mladenačka želja i oskudica. Dječak je ostao i dalje ležeći 
i sanjareći, Ležao je na zemlji, naslonivši glavu na fes, i pri- 
sluškivao. Činilo mu se, kao da čitavom zemljom nešto neobična 
struji. Zemlja je tutnjila nekim čudnovatim glasom, kao da 
pjeva, ali jaučući. Njezin je glas dolazio iz dubine i na mahove 
bi postajao sve jači. Dječak je osluškivao taj glas i osjećao, 
kako ga on sve više opaja. I nebo, što se rasprostiralo nad njim, 
kao da je postalo dublje i tajanstvenije. Dječak je počeo da broji 
zvijezde. Nabrojao je do sto, a onda zaklopio oči. »Tko bi još 
zvijezde izbrojios« nasmijao se sam sebi i sklopio oči. Opet se 
sjetio svoje kuće, Je li se mati već malo umirila * Zbilja, kod 
kuće se ne može izdržati. Cijelu se prošlu noć nije kod njih 
spavalo. A i kako će se, kada mati neprestano hoda po kući 

isamo plačef Plače i Bogu se moli! Njegova mala sestra u dupku 
zajeca, Mati je i ne čuje. Mala sestra počinje da vrišti. Istom 
onda sjeti se mati svoje dužnosti, uzme je na ruke i s njom hoda. 
Hoda i plače, I Bogu se moli ! 
' Tako je kod njih. A večeras su došli ljudi na sijelo, pa je i 
babo morao doma, Sigurno svi sjede uz ibrik crne kave i eglenišu. 
Muškarci puše cigarete, a njegov otac po svoj prilici kadi či- 
buk. Možda je i mati zađuhanila, da rastjera brige, a valjda je 
popila i fildžan rakije, da je prođe »malka snaga«, Starima i ne 
pada na um, da spavaju, a on je evo tako umoran, da bi se naj- 
radije zavezao u san. Eto, on leži tu na zemlji, leži i misli, a san 
mu se miješa u misli, provlači kroz njih svoje tankovijaste duge 
prste i opčarava ga. Još malo, i on će potpuno zagospodovati 


Dječak je zaspao pod vedrim nekom... 


njegovim udovima, zaklopiti mu oči i riješiti ga sviju briga i 
nemira. 

Napokon ga je san potpuno svladao. Neretva je i dalje 
bučila, zapljuskivala obalu i s njom se borila. Ali on nije čuo 
njezinih reskih glasova kao ni svojega hrkanja. Dječak je zaspao 
pod vedrim nebom, pokriven radosnim proljetnim zvijezdama. 
San je došao k njemu i povezao ga na jednom velikom brodu, 
najvećem, što ga je njegova mašta mogla predstaviti. On se 
vozio i upirao pogled u daljinu, Tamo je luka, Još malo, i brod 
će prispjeti u svoje odredište, A onda će započeti iskrcavanje. 
Mladi momci, a i stariji seljani prihvatit će se posla. Svi će oni 
nositi teške žakove brašna i ispod oka će gledati u njega, Perišu 
Repca, i diviti se njegovim jakim plećima, A kada padne noć, 


onda će svi dobiti plaću i otići kući, da prenoće i da se sutra 
vrate na posao. On ne će čekati vlaka, nego će prijekim putem 
udariti u svoje selo. Doma ga čekaju otac, mati, sestra i — 
kržljava smokva. Ej, ta smokva ! Koliko li je sanja uza nju po- 
vezano... ! On će u limenu kutiju staviti jedan dio zarade, a 
onda je zakopati kraj smokve. Učinit će to kasno u noći, da ga 
nitko ne opazi. Tako će on ponavljati sve dotle, dok se kutija 
ne napuni novcima. Onda će prebrojati pare.i reći ocu : »Evo, 
babo, da kupimo još jednu kravu.« On će tada biti odrastao 
momak, pa će možda mati tražiti od njega i da se oženi. Samo 
koju će uzeti * I on misli, da mu je vrijeme za ženidbu, ali, 
eto, u poslu nije dospio da nađe djevojku. Mati će mu spominjati 
prve cure u selu, a on će se nećkati i reći joj : »Ne ćemo tako, 
majo... Nije u redu, da ja odlučujem. Mene se to ništa ne tiče, 
jer ne ću ja biti s njome cijeli dan kod kuće. To su vaši ženski. 
poslovi, pa biraj po miloj volji, A na meni je, da pomažem ocu 
u polju i da na stanici zaslužim koju paru.. .« 

Dok je on tako razmišljao, brod se najedamput sav po- 
tresao, kao da mu je puknuo parni korao, Na bokovima broda 
otvorilo se nekoliko rupetina, kroz koje je stala voda nesmiljeno: 
suktati. Ogromni su valovi zapljuskivali palubu prijeteći užas- 
nom smrću, 

Prestrašivši se jezovitog sna, dječak se razbudio i skočio 
sa svoga ležišta. Pokušao je da se snađe. Brodu nije bilo ni traga. 
U neposrednoj je blizini bučila rijeka, a tlo, na kojemu je stajao, 
na nekoliko je mjesta napuklo i malo se nakrivilo, 

Prestravljen krik prolomio je obalu i izgubio se u noći, 

— Kuku, majko.moja! — zavapi dječak sav izvan sebe, 
osjetivši, da se nalazi u životnoj pogiblji. 

Iza njega je stajalo posljednje parče polja, a pred njim je 
kao strahovita neman, pokazivala rijeka svoje  nesmiljene 
žvalje. 

— Bježi, dok nije kasno ! — kriknuo mu je njegov vlastiti 
strah i ono nešto zagonetno u njegovoj duši, što zna, da se 
katkada podigne do najveće jakosti i da potpuno zagospoduje 
njegovim mišićima i njegovom voljom. ? Ž 

Sav “prožet tim zapovjednim pozivom, hitro se sagne, 
da zgrabi fes i prsluk i da pobjegne daleko u nedogled, 

Snaga vode i slabost zemlje pretekoše ga. Tlo se pod njim 
potreslo, voda je ispod zemlje jače zaroktala, a on, pokliznuvši 
se, pade na koljeno, 3 

— Još samo trenut! — doviknuo mu je unutrašnji glas i 
u cijelom njegovu biću probudio vrhunac snage i brzine. Gra- 


uaaB) == 


beći zemlju rukama i nogama, dječak upotrijebi posljednje 
sredstvo, da izbjegne očitoj smrti. 

Bilo je prekasno. Još prije, nego što je napustio pogibeljni 
pojas, tlo se potreslo, a onda ga podzemna snaga vode prebacila 
u svoje ždrijelo. 

Jedan neskladan vrisak, dodir vode i snažan udarac zemlje 
u glavu. I ništa više. Ni polja ni broda, ni kravice ni kutije s 
novcima. Ništa. Samo rijeka, umirena, raspoložena, poigravala 
se s tijelom jednoga dječaka, kao dijete s loptom. Polje je ostalo 
samo, bez dječaka i njegova nadzora, Samo je mjesec i nadalje 
bdio. Nad rijekom i nad poljem. Nad poljem čemernim, kojemu 
se komad po komad živog mesa trgao. Mjesec je sjao. Velik 
i svijetao, Ali dalek i nemoćan. Možda se i crni ovan .blejeći 
vratio na desnu obalu. Možda... možda, Tek ljudskoga bića 
nije bilo, da ga vidi i da čuje njegovo kobno likovanje. 


III. 


Moglo je biti podne, U seoskoj kavani, zidanoj od mekoga 
kamena, sjedila su dva žandara. To su bila dva starija, brkata 
žandara, s bijelim zubima i zalizanim vlasima. Sjedila su i is- 
pijala crnu kavu iz šarenih fildžana. Kavedžija Ibro nudio 
ih linom stolačkom eškijom. Oni su sa slašću odbijali dimove. 
Mršavi i dugački žandar ispružio se na dugačku klupu, dok je 
njegov bucmasti drug sjeo i bacio kratke noge preda se. Obadva 
su objesili puške o klin. Ibro je kucao u tamburicu. Kucao, 
a ni sam nije znao, što otkucava, A pjevao nije, 

Pokraj kavane prođe seljak Iko Ćorluka. Samo mahne 
Ibrahimu glavom i nastavi put, a da se nije u kavanu ni svratio. 
— Ej, Ikeša, kamo, kamo? — zaustavi ga Ibrahim. 

— U Repčevih idem, da vidim, kako im je. Vidojevica, 


kažu, samo što iz pameti ne izađe. 


— Šta je tamo* — zanimao se dugački žandar, zijevajući 
od dosade. ši 

— Zlo, gospodine, zlo i naopako. Odnijela Vidoju Neretva 
svu zemlju, Ama ni pedalj mu nije ostao. Pa mu srce puklo od 
žalosti, 

— Isina mu voda sa zemljom odnijela — doda Ibrahim. 

Žandari se malo zgranuše. 

— Pa valjda mu je srce radi sina puklo, a ne radi zemlje 
— upita dugonja začuđeno. 

— Pa možda i radi sina, — odgovori seljak odlazeći. — 
Tko zna, možda i radi sina, — ponovi on i nastavi blatnom 
seoskom stazom put do Repčevih. 


Ostadoše žandari sami s kavedžijom. Žandari su se gro- 
hotom smijali, Osobito dugonja, Kao da ga spopala živčana 
bolest, skočio je sa stolice, zgrabio pušku i tresući se od ne- 
zdravog smijeha stao udarati kundakom o pod. Smijao se i lu- 
pao. A neka ludost, koja se na nj spustila, poticala ga je, da 
ispali kroz prozor nekoliko metaka. 

— Radi zemlje mu je srce puklo, a ne radi onolikog sina ! 
Ha, ha, ha! — smijao se on bez prestanka, a njegov ga drug 
u tome potpomagao. — A ja bih, da dobijem sina, sitnog kao pile, 
dao sto dunuma zemlje! Šta ti veliš na to, Ibrahime“ Reci, 
dina ti i sveca ti Muhameda, šta ti veliš na to, — upita on ka- 
vedžiju i udari ga po ramenu. 

Kavedžjia se našao malo u neprilici. Nakrivio fes i po- 
češao se za uho, a ne zna, šta da kaže. To jest, on zna, šta bi 
rekao, ali se boji, da se gospoda ne uvrijede. 

— Pa, znate, gospodine, kako da vam kažem, jest ono bilo 
dobro i pametno dijete. Moglo je od njega svašta biti. I lijepo 
je to od srca imati evlada. Ali opet, kako se ono kaže, Bog dao, 
Bog i uzeo. Ljudi moji ljudski, koliko ih je samo izginulo na ra- 
tištima ! A koliko ih je kod kuće pomrlo! Puno, brate, groblje 
mladeži... Pa opet, gospodine ti moj, selo je ostalo. Jedna su 
djeca umirala, a druga se rađala, i koljeno je ostalo. Loza se nije 
zatrla. Ali zemlja, zemlja... : 

— Šta, turčinef I ti za zemljom pogibaš# — prekine ga 
debeli žandar začuđeno, 

Ibrahimu se oči zakrijese. 

— Zemlja, gospodine! Ja je nemam, ali je svaki dan 
gledam. Imao sam je i ja, zajedno s kmetom, pa su mi je odu- 
zeli. A sada je nemam, ali je gledam, i sve ovako iz dana u das 
venem. Djedovi su je naši imali i pradjedovi, Kroz stotine go- 
dina živjeli smo na njoj i za nju, a sada je nestaje. Ne gube je 
ljudi ni na piću ni na kartama. Prosto im se otimlje, a da u ni- 
čije ruke ne dođe. A kada zemlje nestane, onda i selo propađa. 
I koljeno ugiba, kao što će i moje izginuti. 

= — Dakle ipak radi zemlje, a ne radi djeteta“ — upita 
drugi žandar već razdraženo. ' X 

— Dina mi, prije radi zemlje! — odgovori Ibrahim mirno, 
prekrstivši ruke na prsima. Žandari nešto ružno opsovaše, 
zgrabiše puške i odoše. A nekoliko stotina metara dalje nastav- 
ljala se premoćna borba vode s jednim dobrim hraniteljena, 
i voda je pobjeđivala. 


Vacga. 


I. 


U travnju ga je zasijao, onda 
bašču ponovno dobro pođubrio, 
a u svibnju rasad presadio. 
Dane i noći drhtao je nad nje- 
govom sudbinom. Više ga je pu- 
ta okopavao, uživao u njegovu 
cvatu i stvaranju ploda, a četiri 
puta ga podbirao. Nakon toga 
duhan sazreo, i u kolovozu dođe 
vrijeme, da ga ubere i naniže 
u demete, a onda ga izvjesi, da 
se suši, Čuvao gaodkišeirose, 
da se ne navlaži, a od prejaka 
sunca, da ne sagori. Već u de- 
set sati nosio ga u hlad, da ga 
zaštiti od vatre sunčane. Ni ro- 
čeno dijete nije iziskivalo toli- 
ko njege. Kada je i to prošlo, 
dođe vrijeme vage, ali brige ne 
popustiše. Financi bi se svaki 
čas zaletjeli i računali, ima li 

X onoliko duhana, koliko je struka 
posađeno. Budno su pazili, da ga ne bi sam izradio i potajno 
prodao, jer je to strogo zabranjeno. A on bi ih lijepo u svojoj 
kući dočekao, iznio pred njih kruha i mlaćenice i ostaloga, što 
je Bog dao i kuća donijela, Nisu mu mnogo zanovijetali, jer su 
znali, da se on ne bavi takvim zabranjenim poslom. Ali on ih 
se ipak bojao i pazio, da im se ne zamjeri. Vrag nikada ne spava, 
pa bi se moglo još dogoditi, da iz inata podnesu protiv njega 
lažnu prijavu. A kada bi financi otišli i kada bi ostao sam u 
dvorištu, stao bi kraj svojega jedinoga blaga, upiljio u nj 
svoj pogled i drhtao od milja, Eto, sada je sve, hvala Bogu 
i i ove gotovo, i samo treba da počne vaga, pa da ga nosi 
u grad, : 

— Stipane, duhan, ćušnje mi, dobro ponio, Ako ga ove 
godine budu: plaćali kao lane, možda ćemo još sastaviti kraj 
s krajem. Valjalo bi i za Janju štogod sašiti. Cura je za udaju, 
pa treba da ruho sprema, Treba obući i sebe i mladoženju, da- 
rovati svekra i svekrvu, a valja dati boščaluk i djeveru i kumo- 
vima. Stoji to puno jaspre, moj Stipane ! Ali ja mislim, da ćemo 
se već nekako stisnuti, pa će i to proći, jer se kćer samo jednom 
udaje, — govorila je njegova žena Mara potplićući vunene 
čarape i bacajući nauznak bijelu maramu, što joj se odriješila 
pa se objesila sa strane, pričvršćena za fesić pribadačom s crve- 
nom glavicom. 

Stipan je samo šutio, Nije on bio čovjek od puno riječi. 
A i što bi odgovarao babi, kad mu je i samom već dosta tih 
briga“ Jest, treba kćer Janju opremati, Već je velika, i momci 
joj dolaze na sijelo, Vrijeme je, da se djevojka udomi, ali ima 
on za sada i drugih, važnijih briga, Lane je zasadio malo du- 
hana, posijao nešto više ječma i pšenice, uložio pare u vino- 
grad, ali eto izdala godina, sve prevarilo osim duhana, a on 


na njemu zaslužio jedva za so i za šećer. Nastala u kući osku- , 


dica, brašna ni da primirišeš, pa zar je mogao drukčije, nego 
se zadužiti“ Uzeo je kod trgovca kukuruza na veresiju, a kad 
dođe vrijeme, da se plati, pare ni za lijek, A trgovac, kao 
trgovac: prepao se za svoje, pa ga tužio, i eto ti sto belaja ! 
Pozvaše ga na sud, no njega bi sram, da se pred sucem u svoj 
svojoj sirotinji pokazuje, Mislio, da će ga gledati, kao da je ne- 
čije, ne daj Bože, ukro, pa zato eto ostao kod kuće i pustio, da 
pukne osuda iz ogluhe. A onda, brate dragi, došlo ono najgore. 
Nigdje da pozajmiš para, ko kada nemaš na što, pa dođe u selo 
fiškal sa sudskim izaslanikom, sve zaplijeni do posljednje ko- 
koši, a upisa mu se i na grunt, pa mu nabi nove troškove i sti- 
snu ga za gušu, da mu duša izleti. To su one prave i glavne Sti- 
panove brige. One mu ne daju, da mirno usne. Da njih nije, 
on bi, makar u godinama, turio prst u uho pa ijujuknuo, da se 
do na kraj sela čuje. Jer ova mu godina, ne treba duše gubiti, 
* mnogo bolje poslužila nego li lanjska. Proračunao je on, kao 
dobar gospodar, da se ne isplati sijati žito, pa zasadio sam du- 
han. A duhan, Bože dragi, urodio, da ga je milota pogledati. 
Bit će ove godine para, pa će se već nekako lakše kraj s krajem 
. moći sastaviti. 

— Vala, Stipane, i ti si mi nekakav tuhaf čovjek, — po- 
čela ga opet napastovati žena Mara. — Uvijek nešto dumeniš 
i dumeniš, a meni nikada ništa ne veliš, ko da ti i nisam stopa - 
nica. Eto, razgovarala sam s Janjom. Ona će poslije vage u fa- 
briku, da nešto zaradi i prištedi. Nije, znaš, puno, na dan samo 


si 


dvadeset dinara, ali će cura ponijeti od kuće sira i kruha, pa ne 
će trebati da ništa troši. Skupit će se tako nešto pare, da kupi, 
šta joj treba, Znaš, Stipane, što je to žensko. Hraniš ga i odgajaš, 
dok ti ne naraste, a sve za drugoga. Ali takva je eto naša sud- 
bina, koju nam je Bog odredio za pokoru grijeha, slava mu i 
milost bila... 

— Baci, ženo, očinjeg ti vida! Uvijek ti meni soliš pamet 
i. pričaš mi o Markovim konacima, Mislim ja i na Janju, kako 
ne bih mislio ! Glava mi je puna briga ko Iliji Pjaniću rakije. 
Eto. sam nakastio da pođem i na Štreku popravljati nasip, 
samo da se okrpimo, — prekide je Stipan i opet se zaveze u svoje 
misli. 

— Eto, vidiš, za koji dan će biti vaga. Uranit će sa susje- 
dima, iznajmit će konje i potjerat će duhan u Mostar. Bit će 
para, hvala Bogu, ali ne treba se bojati, da će mu ugrijati dla- 
nove. Prva će mu biti, da ode fiškalu. Platit će mu troškove i 
kamate, a nešto i na račun glavnice, ne bi li Bog dao, da ga malo 
umekša i dobije vremena, da odahne, Ima zar i u fiškala mrva 
duše, jer ni njega nije kučka okotila, nego kršćanka majka ro- 
dila. A svijet priča, da će doskora biti i novi izbori. Vele, da će 
i fiškal ovog puta kandidirati, pa će mu trebati i seljačke ku- 
glice. Pustit će ga dakle na miru, jer ne bi za nj bilo dobro, da 
se u tako nezgodno vrijeme zamjeri svijetu. 


Tako je eto razmišljao Stipan Kordić, gledajući u demete 
kao zlato žutog i kao cvijeće mirisnog duhana. Srce mu je jače 
kucalo, a čelo mu se razvedrivalo. Vjerovao je, da će sve biti 
bolje. A bila je jaka ta njegova vjera. Kao što hrast znade da 
se zarine u kamenje i kroz stotine godina odolijeva vremenskim 
nepogodama, i ta se vjera u bolju budućnost zarinula u ove 
kršne visine. Još onda, dok su ruse glave mučeničkog seljaka 
bile na kolac nabijane i dok su narodni prvaci bili zatvarani 
u belaj-sanduke, dočaravala je ta vjera ljepše slike sretnije 
budućnosti, Ona je očuvala ovaj siromašni kraj od potpune 
pustoši, I Stipan je Kordić bio pun te vjere. On ju je kao vlas- 
titu krv naslijedio od svojih roditelja, a prenijet će je i na svoje 
potomke. Ta ga je vjera i dosada očuvala, da ne klone, i po- 
državala mu prenapete snage od rasapa. I večeras je on stajao 
zamišljen, ali nije očajao. Gledao je, kako mrak polako silazi 
niz proplanke, dok se nad njima javljaju jesenske zvijezde. 

itavo je nebo disalo zdravljem i svježinom. Glas večernjeg 
pozdravljenja preli sz preko te lijepe slike posebnom bojom, 
koja ozdravljuje. Ruke.su se same od sebe sklapale na molitvu, 
dok su usne pobožno izgovarale riječi pozdrava anđeoskog. 

Stipan Kordić pogleda još jedamput roj nebeskih krijes- 
nica, a onda sjede na kamen i podlaktivši se poče poluglasno 
moliti. 

II. 


Jutro, hladno, predbožićno jutro, Tek je svanulo, a čitava 
se povorka ljudi počela spuštati niz krševitu stazu, Bronce su 
ma konjima zvonile, psi su lavežem pozdravljali svoje gospodare, 
a oni su stupali jedan iza drugoga, goneći u grad sav svoj trud 
i cijelu svoju imovinu. Vaga je započela. Najvažniji je to doga- 
đaj u životu hercegovačkog seljaka, koji je u nestašici zemlje 
i nakon propasti vinograda ostao upućen jedino na duhan. 
Danas je prvi dan vage. Po prvi put mjerit će se duhan, ali ne 
samo po težini, nego i po vrijednosti. Ocjenjivat će se i vrsta 
i suhoća, jer se od mokra duhana odbijaju postoci za vlagu. 
Zar je onda čudo, što duhanari dočekaše taj dan s najvećom 
zebnjom i najnestrpljivijim očekivanjems Kad se sunce digne 
iznad Veleža, oni će biti u gradu, Čim se duhan procijeni, znat 
će, kako stoje. Kupit će na veresiju kukuruza, bijele botane i 
modrače, a možda i opanke, pa eto kod kuće veselja. Ostavit 
će doduše u gradu sve plodove svoga znoja i neprestanih briga, 
no ipak im trud ne će biti uzaludan. Oni i tako ne traže mnogo. 
Glavno je, da u kući ima kruha i soli i koja krpa, da se čovjeku 
tijelo ne vidi. Bez ostaloga se može za nevolju i nekako prodeve- 
rati, 

— A, Jureš ! Čuješ li ti, bolan ne bio, kako će biti s ovom 
vagom“ Ima li u komisiji ljudi“ — priupita Stipan jednoga 
od goniča, što je išao pred njim i obučen u opanke skakao s 
kamena na kamen, 

— Jok ja, Stipane! Klase su kao i lani, a kako će ovaj 
duhan klasirati, to samo vrag i oni znadu. Ja svoga ne dam 
ispod dvanaest. Da ga vidiš, od milja bi zaplakao ! Čovjek bi ga 
i na samrti pušio. 

— Šuti, Jure, Bog te vidio! Ja ću biti sretan i sa osam, 

jer se još uvijek isplati, kad nemaš druge zarade, o duhanu ra- 
diti. Dobiješ barem zasluženu nadnicu. A dađu li i šest, nabit 
ću fes na čelo, smračit ću se, ali ne ću ni pisnuti. Znaš i sam, 
koliko se naš trud cijeni, pa ne smiješ mnogo ni očekivati. 
Lo = Možeš ti dati i džaba, ali ja ne dam. Jok, brate ! Ja ću 
im reći: »Hoćeš ili ne ćeš dvanaest? Ako daš, dobro, ako ne daš, 
ja ga gonim ravno kući, pa u đubre, Bolje da strune, nego da 
ga dajem badava. Nisam ja svoje kosti na smeću našao k 

I zamuknu, Brazgotina na čelu, uspomena na momačka 


mezeva, iskoči mu, a oči mu kao u zvijerke sijevnuše. Vidjelo 

Eg < 


se, da nije prkonjica samo na riječi, nego i na djelu. A znalo se, 
da je rsuz, biva zloćudan čovjek, i da s njim nema šale, Ti njemu 
jednu, a on tebi deset, Ti njega šamarom, a on tebe toljagom, 
Ali ako prvi ne dirneš u njega, razgovarat će s tobom kao mirno 
janje i nikada ne će prvi napasti. 

Kad stigoše u grad, ulice su prilično oživjele, Na kanatima 
su stajali bakalčići, ispijali vječnu crnu kavu i odbijali đebele 
dimove. Na Đerizu, kraj staroga mosta, natezale se kućanice 
s prodavačima povrća, dok su zaostali galebovi kriještali nad 
Neretvom. Na staroj su kuli gukali divlji golubovi. Rijeka je u 
gornjem toku bila neobično brza, a plitka. Plivači su taj dio zvati 
brzatak i nikada nisu preko njega plivali, nego gazili. Puštali 


-su, da ih voda sama nosi. Tako su se odmarali, da lakše izdrže 


dalje napore. Jer ispod mosta je rijeka sakupljala svoje snage, 
zamišljala se, da na skorom zaokretu udari u pećine, razbije 
se o njih i srdito zajauče. 

Odmah s druge strane mosta, na lijevo, silazilo se strmim 
i zavinutim stepenicama u Kujundžiluk zapuštenu ulicu, kojoj 
i samo ime kazuje, kakav se posao u njoj obavljao. A imali su 
tamo svoje dućančiće i dokoni terzije i krpači kišobrana, S druge 
strane, ravna niz vodu, išio se preko Luke u tvornicu duhana. 
Zašto je ta ulica dobila ime Luka, to još nitko nije odgonetnuo. 
No ipak je sličila mrtvoj luci po tome, što se na njoj promet 
vrlo slabo odvijao. Ljeti zaprašena, rijetko polijevana, a zimi 
puna blata, sa starim, izblijedjelim i poderanim cimerima na du- 
ćanima, davala je izgled četvrti, koja se bori za život, ali bez us- 
pjeha. Ne će proći dugo vremena, i ona će sasvim uginuti u za- 
puštenosti, Desna je obala Neretve pružala još jadniju sliku. 
Tamo su stajale muslimanske trgovinice, kojih ovi nisu zatva- 
rali samo iz ponosa. Bilo bi sramota napustiti posao, makar 
da ništa ne nosi, jer bi se kršćanluk rugao njima, sojevićima, 
koji su nekada živjeli ko jedan po jedan. U tim dućančićima 
i muslimanskim kućicama gladovalo se bez piskuta i umiralo 
se bez tužakanja. Izgubivši zemlju, a nemajući sredstava, da 
započne nov život, cijeli jedan živalj, srastao s prošlošću, 
borio se, da u nju ne zapadne. 


Kao mala karavana, zaprašena i uznojena, stigla je povor- 
ka seljaka s konjima do duhanske tvornice. Moglo je biti već 
devet sati, kada prispješe u dvorište. Na zidovima ograde 
sjedili su sadioci duhana, koji prije njih stigoše. Bilo ih je svih 
vjera. Razlikovali su se i po odijelu i vladanju. Svaki je nosio 
osebinu svoga sela, koje je dugo stajalo osamljeno i ovisno 
samo o sebi. 

— Hvaljen Isus, Turci! — pozdravi prvi u ime pridošlica 
kum Jure, skidajući fes i smijući se muslimanima, prema ko- 
jima je imao neku naročitu sklonost, S njima se on nekada naj- 
više tukao i s njima je najviše pobratimstava sklopio, Njihove 
se žene nisu pred njim nikada sakrivale, kao da je iz iste kuće. 

— Sabah hajer olsun, — odvratiše mu oni odzdravljajući 
ala turka, a jedan se od njih od dragosti nabaci na nj piljkom 
i kvrcnu ga ravno u nos. . 

Nasta međusobno propitkivanje za zdravlje i imanje, 
rodbinu i tazbinu,a bome i pregledavanje duhana, Jedan drugome 
nudio iz kutije da proba i proreče, u koju li će ga klasu strpati. 
Svaki se sa svojim dičio i nadao se najboljoj ocjeni, A imao se 
bome čim i dičiti, Sišao blagoslov Božji na polja i vrtove. Duhan 
ponio kao i lane, a ima ga i dvostruko više, jer ljudi više i po- 
sijaše i zasadiše, Lanjska procjena nije doduše bila osobita, 
ali prilična, pa kako vinogradi i žito iznevjeriše, ljudi se baciše 
s većim marom na gojenje duhana. Javili se i novi sadioci, 
ko kada je bijeda pritisla, a živjeti se ne da od samoga stezanja 
pojasa. 

— Eljudi moji, a što vele oni od komisije? Badava je nama 
tu naklapati, nas ne će nitko pitati za mišljenje. Recite vi meni, 
šta oni misle i nisu li možda na lijevu nogu ustali“ — priupita 
prvi Stipan Kordić, kojemu nije bilo do ćeretanja, nego do 
njegovih briga, 

— Ni na lijevu ni na desnu, nego na glavu, brate nerođeni, 
ko i rođeni. Nešto bacaju tobože u smeće, a,sve ostalo u zadnju 
i predzadnju klasu, Ko dobije šest dinara po kili, taj je na ko- 
nju! — odgovori mu jedan od prisutnih, koji je sjedio zamiš- 
ljeno po strani i mrko gledao preda se. 

— Jest, u smeće, duša im raja ne vidjela! — dometnu 
drugi, brkajlija orlovskoga nosa i surih očiju, — Kažu, da je 
to otrov, a kada svrši vaga, iskrižat će ga i urediti pa prodavati 
kao srednji hercegovački za 300 dinara po kili. To je njihova 
pravda, da od Boga nađu. 

Kao da se nebo, nenadano rastvorilo i prolilo mlaz hladne 
kiše, ljudi se pokunjiše i povukoše u se, Vijest je ta bila za njih 
porazna. O procjeni je ovisilo, hoće-li u kući biti najpotrebnijih 
životnih namirnica ili će se u nju ušuljati glad. Jedna riječ 
iz usta procjenitelja odlučivala je o sudbini cijele porodice. 

Ni mladić, kada ide na vojnu stavnju, ne strepi tako, kao sadi- 
lac duhana pred vagom. Mladić zna, ako bude uzet u vojsku, 
da će ostaviti domaće ognjište, no u vojsci će imati i kruha 
i ruha. On kralja brani, a kralj ga hrani. A duhanar€ Za njega 
je slaba procjena isto, što i kuga i kolera, O procjeni ovisi život 

njegove obitelji, a zna se, kad je procjena slaba, da župnici 
imaju pune ruke posla s dijeljenjem posljednjih sakramenata 
i pokopima, Glad je u ovome kraju najokrutniji kosac, koji 
prekida niti života i šalje ljude u vječnost, 

Dok je narod u dvorištu čamio u strahu i brigama, iz zgrade 
je dopirala neka svađa, Čuli su se najprije glasni povici, a onda 
buka, u kojoj se nije moglo ništa razumjeti. Na vratima se 
pojavila grupa seljaka, Sivi u licu, rasplamsalih očiju i stisnu- 
tih šaka stajali su na vratima i rogoborili. 

— Ne damo naš trud badava ! To je nepravda, koja do neba 
vapije. Pola nam bacate u smeće, a pola u posljednju klasu, 
Ni vaga vam nije dobra. Mjerite, ko da važete kamenje, a 
ne naš trud. Duhan je suh, da se sav mrvi, a vi trećinu odbijate 
na vagu! — vikali su ljudi, stojeći izvan sebe, 

— A šta ti, Andrija, vičeš, da od Boga nađeš“ Tvoj je du- 
han bio ko rušpa. Pare si zgrnuo, a najviše galamiš! — pri- 
mijeti jedan od onih, što su stajali na dvorištu. 

— Da Bog da i tebi tako vagali, kad mi se izrugivaš !. 
I jest, valaj, bio žut ko dukat, ali oni vele, da smrdi ko đubre, 
i sve ode ni za što! Da sam kupus sadio, deset puta bih više 
zaslužio, a ne bih ni po muke vidio; — odgovori ovaj plačući 
od jeda, 

Trenutna tišina, a onda oluja. Uz elektricitetu oblaka 
postoji i elektriciteta neočekivanih mrskih događaja. Ona preko: 
uzbuđenih živaca zahvati i volju i um čovjeka, te njim pot- 


“puno ovlada. Jutros je ona projurila kroz gomilu seljaka, koji 


su u borbi s burama i kišama naučili da budu strpljivi kao i 
ono kršno kamenje, ali se još nisu okamenili, Još je u njima bilo- 
sposobnosti da planu i da se uzbune kao u ona stara vremena. 
prije okupacije. Kad je Andrija, koji je imao najbolji duhan, 
tako slabo prošao, znali su, da ni njih ne čeka bolja sudbina. 
Bez ikakva dogovora, po nekom nagonu, priđoše svojim ko- 
njima i stadoše se spremati na povratak. Ne ču se ni jedan 
poklik, Odlučiše, da duhan tjeraju kući i da ga ne prodaju. 
To je bilo jedino njihovo obrambeno sredstvo. Ne daju duhana, 
pa kud puklo, da puklo ! Čut će se, šta se s njima radi, Kada se 
vidi otpor naroda, i vlasti će morati da popuste.. 

Veli se: tko vjerar sije, taj buru žanje. Procjenitelji su 
posijali vjetar, pa su morali da ovakvu buru požanju, Loša je 
procjena morala dovesti do ovakvog protivljenja. Bilo je to: 
sigurno kao zbroj kakvog računa sabiranja. Mi obični ljudi 
lako to sračunamo. No tko je proučavao povijest, taj zna, da 
veliki silnici lako zaboravljaju i najobičniju računicu, I Čengić 
aga, darujući kojem krstu kolac, kojemu konopac, a kojemu. 


britku palu namjenjujući, morao je znati, da poslije harača 
«dolazi i sav užas kobi. Ali on je previše vjerovao u svoju silu, 
pa je zaboravio, da i u rešeta ima srca. Stani mu na jedan kraj 
a ono će te drugim krajem udariti, Tako je bilo i s predsjedni- 
kom komisije za procjenu nove berbe duhana, Odviše se po- 
uzdavao u svoju lukavost. Nije vjerovao, da će izgladnjeli i 
stalno zastrašivani seljaci pružiti takav otpor. A sada se pobojao 
ukora svojih gospodara. Reći će mu, da nije dorastao ovakvoj 
zadaći, pa odoše njegove lijepe dnevnice, a možda i očekivano 
promaknuće, Odlučio je dakle, da upotrijebi svu svoju lukav- 
štinu, da odvrati duhanare od njihove namjere. Izišao je na 
«dvorište i stao ih miriti, 

— Šta ste, ljudi ljudski, tako zakrmili, kao da ste djeca 
“u bešici! Jeste, vala, baš zakrmili, ne budi vam uvrede ! Nije 
vaga tako loša, kako vam se čini. Dobit ćete, koliko i lani ! — 
stao im on razlagati medenim glasom, začuđeno mašući glavom 
i šireći ruke, kao da će poletjeti, : 
.. >> Kako kao lani, kad plaćate polovicu manje“ ! Znamo mi 
ibez škole, da su tri dinara za polovicu manje od šest dinara. 


Nemojte nas držati za mazlume ! — odgovoriše sadioci kao u 
jedan glas. 


— Eh, ali ove godine ima dvostruko više duhana, a uprava 
monopola ima para kao i lani, Onda mora ići po kili za polovicu 
manje. Ali ćete svejedno dobiti novaca ko i lani, jer imate 
dvostruko više duhana, 


: Ni da si dirnuo u osinjak, ne bi nastao veći metež, Ljudi 
nisu mogli da vjeruju svojim ušima. Riječi, koje su čuli, činile 
'su im se kao bezdušno izrugivanje. Oni nisu nikako mogli da 
shvate, Zašto bi za dvostruku količinu dobili kao za jednostruku, 
kad sui više truda i novca uložili, a osim toga nisu zemlju ni 
žitom ni drugim zasijali. Lani su doduše sa žitom postradali, 
jer je slabo ponijelo, Ali ove godine bila je bolja ljetina, Oni, 
koji žito zasijaše, ne pokajaše se. Da su oni za polovicu manje 

+ zasadili duhana, a ostalu zemlju žitom zasijali, ne bi izgubili 
- na duhanu, a dobili bi na žitu. A ovakof Njihov se trud ne na- 
građuje primjereno, oni se bacaju u potpunu propast. 


Svako | je dalnje objašnjavanje bilo suvišno. Svi oni, koji 
znadoše cijeniti svoj trud, odlučiše se na krajnje sredstvo. 
Jedan za drugim izvedoše konje i krenuše kući. Osta samo ne- 
koliko otpadnika, koji nikada i nisu stajali sa selom. To su oni, 
koji su bez poteškoća dobivali i oružne listove i druge pogod- 


nosti, Oni se nisu bojali procjene, Znali su, da će njihov duhan 
«dobfto proći, 


Predsjednik se komisije uhvatio za glavu i kao van sebe: 
stao gledati, što se događa, Trčao je od jednoga do drugoga. 
buntovnika, da ga zaustavi, Prijetio se i policijom i zatvorom. 
Ali uzalud, Ogorčenje je razočaranog naroda bilo preveliko. 
Nisu ga mogle ublažiti ni medene riječi ni slomiti prijetnje.. 
Mukotrpnom duhanaru nije bilo do riječi, nego do djela, A. 
ta su djela bila za nj strašna i ubitačna. . 

Istom starom, oronulom ulicom kretala je povorka seljaka.. 
Sve je okolo njih bilo isto, samo oni nisu bili isti : u njihovim se: 
dušama potresoše tolike osnove za uređenje kućanstva, Samo 
je jedno naraslo, nabubrilo se i sablasno stršilo u kasni jesenski 
dan : bio je to bijes, pun prkosa i ogorčenja, jezovita provala. 
vulkana ogorčenih duša, koje su doduše jednostavne, ali se baš. 
zato tako nagonski odupiru nepravdi. 


II. 


U gradu je već davno ponoć odbila, a na selu se znalo,. 
da je već minula, po sjaju i položaju zvijezda, kojima se nebo. 
osulo kao junačka dolama zlaćanim nakitima. Mjesec je od- 
lunjao za brijeg i nije se vidio, Druga strana brijega, obrasla. 
grmićima, tonula je u tami. Samo vješta noga domaćeg čovjeka. 
znala je u tome mraku naći put, a da noge ne prelomi, No domaći 
su ljudi davno legli na hasure i pozaspali kao zaklani, Pa i ko: 
bi u to kasno doba noći silazio niz brijeg, daleko od glavne staze: 
i to još bez svjetiljke u rukama“ A ni stazom nije tako kasno. 
nitko išao, osim župnika, koji bi zajašio na konja, da običte bo- 
lesnika i pripremi ga za dalji put. Ali noćas nije bilo tako. Oprez- 
no, svaki čas zastajkujući i osluškivajući svaki šum, išla su 
dva čovjeka. Zvjezdanog je svjetla bilo malo, no i njega su. 
izbjegavali. Tražili su mrak i njegove zaklone, kao da sve nade 
u njih polažu. 

Ko li je to mogao biti“ Lopovi nisu, jer u ovom kraju nema 
šta da se krade. Osvetnici nisu, jer se u ovom kraju mučke ne 
osvećuje. Ko je dakle mogao bitif : 

— Jure, ne kašlji 1 Mogli bi nas čuti. Vrag ne spava ! — 
prišapta jedan od noćnih putnika i teško uzdahnu, Na leđima je: 
nosio torbu, pod kojom se zgurio, kao da nosi čitav tovar. A 
njegov je teret bio težak jedva desetak kila, On se i nije zgurio- 
pod njegovom težinom, nego pod težinom straha i opreza.. 
Onako sagnut, među grmljem i kamenjem, on je također iz- 
gledao kao stijena ili sjena, koja se neprimjetno miče. 

— Stipane, kad si strašivica, ja beli odoh ravno na put.. 
Zapjevati ću, da 1ne čuju do trećega sela. A ti samo klipši i umiri. 


od straha. Ne će ti to ništa koristiti, — odvrati Jure junačeći 
se. Ali i on brzo zašuti. Zanijemi. A onda stade trčati, kao da 
želi pobjeći od vlastitih riječi, koje bi ga mogle odati. 

Stipan ništa ne odgovori, nego pođe za njim. Srce mu se 
treslo u njedrima, Ovo je prvi put u njegovu životu, što se od- 
lučio na ovaj korak A ne bi ni to učinio, da ne bi Jure. Otkako 
je onako prošla vaga i otkako je kući vratio duhan, da ga ipak 
proda u bescjenje, Stipan Kordić nije mogao da stisne oči. U 
nekoliko je dana više propao nego bolesnik, koji mjesecima leži 
u postelji. Naprosto se čovjek izobličio. Eto, država je uzela 
monopol na duhan. Nitko ga ne smije saditi bez dozvole njezine, 
a kada ga i posadi, ne smije njim trgovati. Sadilac ne prodaje 
«svoj duhan nikome, pa ni državi. O prodaji bi se moglo govoriti 
samo onda, kad bi se cijena dogovorno ustanovljivala. A toga 
nema. Država duhan otkupljuje i plaća ga po miloj volji. Sa- 
dilac joj ga baš i ne mora predati, ako ne će, ali ga ne smije 
ni pušiti niti prodati. Ne preostaje mu drugo, nego ga uni- 
štiti ili predati, makar u bescjenje. Šta bi dakle čovjek tu radio 
Ni jedno ni drugo nije dobro, a živjeti se mora, Ne pita vjerov- 
nik : »Dragi Stipane, kako si prošao s duhanoms« Ne tiče se 
to njega ništa, nego traži pare i veli : čist konat, duga ljubav. 
A fiškal kao sablja stoji za vratom i samo čeka mig, da zamahne. 
Ne treba njemu ništa, nego da zatraži raspis dražbe i da sa- 
stavi dražbene uvjete, pai ono malo kućerka s baščom i ostalom 
zemljom ode na bubanj. A kuda će on, Stipan Kordić, sa svojom 
sirotinjom“ Ima ženu i odraslu kćer. Stara će pod zemlju, kći 
će se udati, ali kuda će ostala pilež“ Ima ih on još sedmero, 
sve jedno drugom do uha. A gladna djeca ne znaju, šta je to 
»mema« nego kažu:»daj«... Teško je to njemu i pomisliti, 
a kamo li doživjeti. U prosjake ne može, jer je zdrav i pri snazi, 
ani obraz mu ne podnosi. Ni od starih njegovih nije nitko uzi- 
mao torbu na rame pa išao u prošnjavinu. Posla ne može naći, 
a krasti se nije naučio. 


— Ženo moja, baš nemamo sreće. Ja sve mislim i premiš- 
ljam, ali od misli nikakve koristi. Daj, da čujem i tvoju žensku 
pamet, možda će ona nešto bolje smisliti, kad me moja sasvim 
ostavila ! — rekao je sav zdvojan svojoj staroj drugarici. 


— Zlo, Stipane, zlo i naopako ! Provučem češalj kroz glavu» 
a on pun kose. Vlasi mi od brige sasvim poispadaše, Oćelavit 
ću, crna i kukavna. Ni pozajmiti se ne može od nikoga, Kod nas 
zlo, a ni u komšiluku nije mnogo bolje. Nema ništa, nego leći 
pa čekati smrt, da nas iz ove muke izbavi, — odgovori starica 
i zaplaka. l 


Nije Stipan nikakav mekušac, Ta izrastao je iz ovoga krša,. 
po kojemu udaraju talasi bure, ali ga ne mogu da raznesu. I 
on je naučio trpjeti i podnositi. Ali ovaj put došlo je do gusta. 


Tražili su mrak i njegove zaklone... 


i ne da se više podnositi, Treba naći ma kakvu slamku, da se. 

za nju uhvati i barem pokuša da se spase. M 3 
Tada je došao Jure. Sjeo na kućni prag, donio djeci pogače, 

pa zapalio cigaretu i sve o nečemu pripovijeda, a vidi se, da na. 


ma m 


«drugo misli, Teško mu je da kaže, boji se, da se Stipan ne uvrije- 
di. A opet treba da mu veli, iz istog su sela, a i nekakva dalja 
:rodbina. Napokon se ipak osmjelio, pljucno i počeo da grdi. 

: .— Stipane, ne budi ti žao, ali ja se u tebi baš prevarih ! 
Nisi mi ti čovjek, kako izgledaš... 

—A zašto, Jure“ Ne učinih ti nikada na žao,,. 

ia Baci ti, Stipane, to nažao i ne nažao. Ne misliš ti dobro 
ni sebi ni svojoj djeci. Eto, dok ti sjediš i kukaš i mudruješ, 
ko da si velike škole učio, prenio ja dvadeset kila duhana. Ma, 
velju ja tebi, sve planulo po sto dinara po kilu, Digoh ja, brate, 
četiri hiljade forinti ! Kod mene će biti i kruha i kave, a kupit 
ui praščića, da ga ugojim za Božić. Što se mene tiče, neka dr- 
'žava plaća duhan, pošto hoće, ja sam došao do svojega. U bu- 
«duće ga i ne ću saditi, nego kupiti od budala, kao što si ti, pa 
prošvercovati — hvalio se Jure, a usput i psovao nešto ružno, 
iššto ne valja ponavljati. 

Slušao Stipan sve, šta priča komšija Jure, ali ništa nije 
«odgovarao. Ni bijele ni crne, Samo je gledao preda se, zabri- 
nuto kimao glavom i smrkavao se. A kada svi u kući pozaspaše, 
“diže se Stipan, napipa torbu, punu lijepo iskrižana duhana i 
iziđe na dvorište, Ima već nekoliko dana, što se i sam spremao, 
»da proda nešto od vlastite zalihe, od kila«, ali se nikako nije 
mogao odlučiti. Ali sada, kad vile dođoše pred oči, nije bilo 
«druge. Neopažen i nečuven, zaputi se do Jurine kuće i polako 
pokuca na prozor. 

— Ej, Jure, spavaš li — prošapta tiho, kao da se boji 
vlastitoga glasa, ; , 

.— A šta bih radio u to doba noći, nego spavaof Nisam 
valjda vukodlak, da hodam po noći, A jesi li to ti, Stipane € 

— Ja sam, Jure! Znaš, ono, o čemu si noćas pripovijedao. 
Ako ti je s voljom, da pođemo sada€ 

— Pa možemo, vala, da se ne predomisliš ! 

I Jure za nekoliko časaka izađe, Na leđima je nosio punu 
torbu duhana. Tako se eto oni zaputiše niza stranu u to doba, 
kad samo sovuljage bdiju i tek po neki gladan pas obija brdine 
tražeći koju uginulu pticu. Zvijezde su sjale u noći, što je za- 
hladila, i gledale putovanje dvaju noćnih putnika, Bile su im 
saveznice, Nikome nisu ništa govorile, Čuvale su tajnu za sebe 
i strepile, da je ne odaju, 

— Eto, ako deset kila prodam, dobit ću hiljadu dinara. A 


država mi toliko plati, kad odbije tobožnju vlagu, za pet stotina > 


kila. Baš tako, Pedeset puta više čovjek zasluži, kad ovako 
jednom pođe u noći niz strminu, Nije to doduše ugodan posao 
za mene. U godinama sam ja čovjek i nenavikao ovakovim pu- 

stolovinama, ali nema u tome grijeha. Ne mislim samo ja tako. 
Sav je naš svijet toga mišljenja. Krivi su tome oni, koji daju 
krivu vagu, Eto, prenijet ću deset kila i dobit ću hiljadu dinara. 
Za bogataše su to malene pare, ali za mene je to čitav imutak, 
mislio je Stipan Kordić klipšući za Jurom i boreći se sam sa so- 
bom. Ovako, malo umiren nastavi put ogledavajući se sve 
oko sebe, Nikoga nije bilo. Pola su puta prevalili i prešli su glavnu 
opasnost te će doskora stići do cilja. Proći će i ovaj strah i za-: 
mijenit će ga veselje dječice, kada opet osjete u kući miris: 
svježa kruha. : 

Mrak i tišinu noći najedamput probi snop svijetla i surov: 
glas. Je li moguće“ Ta oni su išli tako oprezno, da ih nitko nije: 
mogao čuti. Ogledavali su se na sve strane, a nikome živu ni 
traga ne nađoše. A sada su oni najedamput tu. Kao da su iz. 
zemlje iznikli, 

— U ime zakona, stojte! — izdere se netko nedaleko od. 
njih i obasja ih svjetlom džepnog reflektora, 


Srce im stade, Noge se ukočiše. Znali su, tko im je u tragu. 
Pomisliše na globu, a tko zna, ne će li ih i izbiti, Strah uđe u njih. 
No taj isti strah, koji ih je kočio, pokrenu ih. Poletješe, kao: 
da su dobili krila. Opanci kao da im se i nisu doticali kamenja. 
I ne pomisliše, da bi se u ovom mahnitom bijegu mogli ozlije- 
diti, a možda i sunovratiti. 

— Stoj! — zavika opet isti glas, ali iz veće udaljenosti. 

Svjetlo reflektora drhtalo je pokraj njih, ali njih nije do- 
hvaćalo. Dobro su dakle prošli. Zameli su progonitelju trag. 
Stipan osjeti najedamput slabost u udovima. Nije mogao da. 
više trči, Kao divlja zvijer baci se pod jednu pećinu i sakri se 
u njezinoj sjeni, U nju je polagao sve svoje nade. Ona će ga naj- 
sigurnije zaštititi. 

U isti čas odjeknu s druge strane hitac. Zrak se rasvijet- 
li, uzbuni se mir usnulog krša. Jedan čovjek zastenja, uhvati 
se za prsa, pade potrbuške i okrvavi lice o oštru liticu, 

Kao dvije sablasti sastadoše se dva čovjeka u sivoj odori.. 
Puške im stoje naperene u rukama, a oči im zlobno sijevaju. 
Bili su to financi. : 

— Jesi li ga ucecao, a* — upita prvi zapalivši svjetlo i 
gledajući Stipana u smrtnom ropcu. : 

— Ko s nokta | 

— Baš smo noćas dobre sreće, Meni ti'je najdraže, kad ih 
ovako. prevarimo, Baciš na njih reflektor, a oni bježe za kamen. 

ko mravi pred kišom u rupu. Onda samo naperiš i — fertig ! 
To doduše nije propisno, jer ne smiješ pucati u onoga, koji ne 
bježi, ali tko će nam dokazati, da nismo radili po propisimas 
— Noć šutii ništa ne odaje. Ali zato je dobro prošao onaj 
drugi, zemlja ga pojela. Pobježe nam kao strijela. Hoćeš li, 
da ga slijedimo 
h — Mani, svetog ti Vasilija, dosta mi je trke za noćas! 
Treba ostaviti i za drugi put. Doći će koka na sjedalo. 


' I dva financijska stražara krenuše polako, zadovoljno, 
niz strminu, kao da su duši usred raja mjesto uhvatili. A u brdu 
je vladao muk, Ni travka da zašušti. Samo su zvijezde trepetale, 
a na nebu je stajala Božja Pravda držeći u ruci vagu i mjereći 
.:svačija djela. 

Niz vijugave, u krš uklesane stepenice, spuštao se s brda 
šumar Luka Markota. Na pojedinim zavojima on bi stao, nad- 
metnuo ruku nad oči i zagledao se u grad, nad kojim je lebdjelo 
toplo podnevno ljetno sunce. Sve kao da se upalilo : i ovaj goli 
krš, i ulica ispod njega sa željezničkom rampom, i, malo dalje, 
električna centrala, Nekada je tamo bila milet bašča, u kojoj 
su mladi đerzi kradom brali maćuhice i katmer šeboje za svoje 
dragane, a po bašči se šetala vrtlareva kćerka sa zelenim očima, 

rosnim kao mirisni paslidžani, Koliko li smo puta protrnuli, 

' < i kad je opazismo u daljini ! I koliko li je puta naša mlada, još 
A djetinja duša zadrhtala od čežnje za nekoliko riječi s njezinih 
usana ! Ko bi, Bože dragi, mogao sve to opisati isvega se potanko 
sjetiti... A onanije ni gledala u nas, golobrade dječake, i hodala 
je ponosno kao paunica. No kada se kasnije pročulo, da se s 

»turčinom« u ašik upustila, zamrzismo je kao nikoga do tada. 
Sva se naša mahala digla na noge kao jedan čovjek. Kršćanluk 
se uzbunio i tražio, da se baščovan otpusti iz službe. A on ko 
jabana, nije za to ni hajao, dok stvar ne dođe pred općinu. Bože: 
noj, što se onda na općini pusta kavga zametnula; i umalo 
ne dođe do čakija između naših i »turaka«! Na svu sreću baš- 
čovan bio pametniji pa za vremena dao vatru tabanima, i onda 
se svijet nekako stišao, Samo mi dječaci ne mogosmo dugo toga 
zaboraviti, Cijeli jedan naraštaj vodio je nesmiljeni rat kame- 
njem protiv svojih »turskih« drugova, dok i tome godine kraj 
ne učiniše. Male »turkinjice« međutim su i nadalje prijateljevale: 
S našim sestrama i u potoku s njima potapale tabane, Ženski 
svijet brzo je krenuo na staru kolotečinu. : 

Taman je podne zazvonilo s popravljenog tornja franje- 
vačke crkve, na kojemu godine i godine stoji mrtva ura poka- 
zujući devet sati, Luka Markota prekrsti se i pozdravi Gospu, 
a onda se požuri u grad. Išao je prijekim putem preko jedne 
stazice, za čije se vlasništvo sav komšiluk prepire, ali na sreću 
nije radi nje došlo ni do batina, a kamo li do suda, U blizini 
»rampe«, ispod Matine mlinice, spuštao se potok u poduboku 
jamu, koja je imala i svoj »kapak«, a koju smo nazivali »virom«. 
Tamo su se nekoć mačke utapljale s kamenom, privezanim za 
vrat, a tu se i djeca kupala i potcikivala, da se sve naokolo orilo. 
Sada je i to zabranjeno iz razloga ćudorednosti, a u gradu sve 
veći poganluk i grijeh, Bože nam oprosti i sveti Vincercije iz 
Makarske ! Pokvario se narod ko u Francuskoj, gdje ne pripo- 
znaju ni Boga ni Božjih zakona. I prije rata bilo je zla, ali ono 
bijahu švabice i kuferašice i po gdjekoja ciganka, ali sad se i 
naš ženski svijet dao po zlu putu pa bacio obraz pod noge. 

— Uh, kad bi moja unuka ! — stisne šumar Luka šaku i, 
da otjera mrsku misao iz glave, ubrza korake. 

Pred rampom mu zakrčio put željeznički čuvar Nikola. 

— A šta si se, Luka, zajapurio, ko da si se sa zecovima 
utrkivaof Ne bi li, bolan ne bio, maločak rakijice, da se okrije- 
piš# — stao ga zabadati rampadžija smijući se kreštavim gla- 
som. 

— Baci, ćušnje ti, ubi ova pripeka ! — odgovori mu šumar 
Matkota, pa izvadi jagluk i obrisa znoj s razgaljenih prsiju. 

A borami i jest vrućina, Upekao zvizdan, da se čovjeku 
mozak zapali. A svaka se travka osušila, kao da si je na vatru 
stavio, U sjeni željezničke stražarnice sakrio se alvedžija Fehim. 
s tablom i ibrikom buze, a ispod table šćućurilo se na jedno oko: 
ćoravo pseto, zvano Fitmija, isplazilo jezik i samo što ne parne. 


Strina Luca kupuje kavade kod zerzevačije, nekoga ciga- 
nina, a jagluk samo što joj ne padne s glave. Da nije u godinama, 
valaj bi ga skinula, pa išla ko djevojka, a i dimlije bi prorezala, 
jer je kotula za ljeto ugodnija. Vjetar ni da dune, jer se, kažu, 
još zimus sasvim ispuhao. A sad bismo ga trebali kao komad 
kruha. Cesta se eno sva zaprašila, kao kad se nikada ne polijeva, 
i netom čovjek na nju korakne, pred njim i za njim stvori se 
dimnjak, koji izbacuje bijeli prah od smrvljena škriljevca, > 

Puteljkom, između željezničkih tračnica i fratarske bašče, 
gdje je bilo nešto hladovine, dođe pravnik Jozo Kordić zra- 
galjena vrata i sa šeširom u ruci. Bio je lagano odjeven, a vitki 
mu se stas sav u hodu previjao. Kosa mu se dizala uz glavu, 
dok su smeđe oči sanjarski gledale tamo prema jugu, gdje se 
pružilo sivo brdo, posuto kađuljom i vrijeskom, što u noći 


' sablasno-strastveno mirišu, 


— Gledaj ga, kako je isklijao, kao luk na tavanu! — poz- 
dravi ga Luka Markota, — Kakav mu je pokojni babo bio, 
tri bi grada njime razorio, a on, kao i sav naš evlad, što se po- 
gospodio, zarđio se, isklijao, nemaš šta ni vidjeti, 

— Škole, brate, škole! — žalosno prihvati rampadžija 
Nikola, — Eno i onaj moj, ne budi mu uroka, jede za dvojicu, 
a ja bih, ovako star, dva onakva jednom rukom srušio, da se 
porvamo. Škole nam, dabogda one izgorjele, porod uništiše. 

I starci tužno zaklimaše glavama, zadržavajući na licu 
crtu neke sumorne klonulosti, Mladić je stao pa ih samo gleda, 
preneražen ovom kletvom, što bi prodrla i u srce od kamena. 
Spremao se, da im protuslovi, no jezik mu se kao prilijepio za 
nepce pa ne može da se makne. 

— Jest, sine, pravo reče kum Nikola, — nastavi ozbiljno 
Markota. — Još osnovne, one bi se dale podnositi. Eno, i za 
turskog vakta išlo se u mejtefe i u ruždije, a kršćani i rišćani 
u fratra i u popa na nauku, pa bi bilo jazuk, da i naša djeca ne 


.nauče pisma. Ali one velike škole, gimnazije i sveučilišta, to 


nam ubi više svijeta, nego gabeoska groznica. Jesi li čuo, šta bi 
s Andrijom i Ilijom Mate Martinovića iz Brotnja$ — završi 
starac ogorčeno, : 

: — Pa čuo sam, amidža, umrli su od sušice, To je u njiho- 
voj kući nasljedno, 

Starac se uzbuni, kao da mu je munja povrh glave prele- 
tjela. Krv mu udari u čelo, oči mu iskočiše, a nosnice se raši- 
riše : izgledalo je, kao da će bitku zametnuti. 

— Šta nasljedno, gazape nijedanf! Ni tebi ne će ona 
beli uzmanjkati ! Ne će, očinjeg mi vida! A i pravo ti je, kad si 


se tako prepametio ! Nije na Šojnovcu groblje od jučer. Leže 
tamo i tvoji stari, kojim premca ne bijaše. Svaki ostavi iza sebe 
jal sina odrasla, jal unuka, a mnogi bome i praunuka. To je bio 
narod, sve ljudi od oka. A vi rđe puste i nevolje : ni u sirćetu 
se ne biste sačuvali ! 
Starac, kao da će se odmah potući, zagleda se mladome 

pravniku okom u oko čekajući, šta li će mu odgovoriti, Neko- 
*liko žena, što su došle susjednome bakalu, da kupe neke sitnice, 
otvorilo usta, da bolje čuju razgovor. 
' — Nemojte tako! — umiruje rampadžija pravnika i i Mar- 
kotu bojeći se, da ne dođe do svađe na veliko. Jer kakav je Luka, 
kad zakrmi, ni stotinu ga anđela ne bi umirilo. — Istina je, 
vala, da su bili slabežljivi, ne može se poricati, Ali opet. gospo- 
dine moj lijepi, da ono jedno ne ode u Sarajevo na gimnaziju, 
a drugo u Beč za veterinara, ne bi sada bili pod ledinom. Jok, 
sreće mi, ne lažem ti, sinko, Nije ona hava za naš svijet, to vam 
je, eto — posredovao je drugi starac i postavio se između pre- 
prirača. 


Jedna žena, što je iz neposredne blizine slušala razgovor, 


zaplaka. 

— Gladovalo je ono, žalosna mu majka, — tumačila je 
strina Luca otegnutim glasom i brišući suze o rukav — pa to 
mu, eto, i smrt donijelo. Ali nije ni stari njihov kriv, nije, braćo, 
očinjeg mi vida! Jer šta će i on, jadan i nevoljan, kad je u kući 
sibjan veliki, a djeca jedno drugome do uha. Puno grla, a malo 


zemlje, pa i to kukavne, — ispričavala ona starog Martinovića, ' 


kojega inače nije nitko ni napadao. No gazdinica Luca morala 
je da nešto kaže, jer ona je najpametnija u cijelome komšiluku : 
u sve se ko muško razumije. Osim toga, ona je ko jedna po 
jedna f nosi ćurak i dimije od dibeta, a ima dva vinograda na 
spili i tri u Smrćinjacima. Ljudi vele, da kod kuće č čuva u dušek- 
lucima dvadeset kesa fijorina. 

— Pravo ima kuma Luca, — povladiesu je opet amidža 
Nikola, obradovan, što je rasprava krenula mirnijim tokom. 
— Ostavi ga kod kuće, nema što da radi. Ne će valjda uvijek 
ono krša krampati. Pošalji ga u svijet : ili ti se pokvari ili se raz- 
boli, a što se i vrati, ne zna ni kud će, ni kamo će, Zlo ovamo, 
još gore onamo. Ovdjekara nije dobro ni kupini, a kamo li 
insanu, — završi rampadžija svoju misao. 

Međutim je zvonce na stražarnici zazvonilo, i Nikola se po- 
žuri, da spusti rampu, Vlak je još nije vidio, ali se začuo njegov 
jaki zvižduk, Ta bio je upravo na Čekrku i sad će, onako vitak i 
veseo, projuriti kroz grad. Rampadžija prihvati za ručku i po- 
moću kola na vretenu poče spuštati dva okrugla, šuplja željezna 


stupa, modriKasto prebojena. Neznatni promet bio je obustav- 
ljen. 

U ograđenom prostoru ostala je zatvorena jedna djevoj- 
čica. Mlada i zgodna, kao da je s jabuke ubrana, 

— Juh, mašina će me pregaziti! — vrisne ona, malo u 
strahu, a još više u smijehu. — Dragi amidža, zar me ne ćeš 
na drugu stranu pustiti? Zar ti nije žao, da ovako mlada uludo 
poginem“ — mazila se ona rampadžiji. On se srdačno smijao 
njezinoj neprilici i nije je puštao. A kada se ona počela ozbiljno 
plašiti, okrenu se starome Markoti i namignu mu. 

— Eno, neka ti tvoj dedo pomogne ! Baš je mene briga 
za tebe,.. Mogu ja naći i ljepših djevojaka — obijesno doda 
momački i samo što ne poče kolo igrati. 

Uz opći smijeh iziđe Luka Markota iz hladovine. Svojom. 
gvozdenom desnicom podigne željeznu motku, i djevojka se 
provuče ispod nje. Bila je crnooka i crnokosa, s neprisiljenim 
kretnjama. Lice joj je resilo kakvih sedamnaest ljeta, no po 
tijelu bi joj dao i koju godinu prida. U laganim četvrtinskim 
cipelama, s čednim izreskom na vratu, ona je bila vrlo dražesna. 

— Dedo, evo ja došla preda te! — pozdravi ona djeda 
i mazno ga pogleda. 

U stara vremena pristajalo bi, da ga i u ruku poljubi. Sada 
se i to izobičajilo. Došla nekakva kultura, novi ađeti, i svijet 
se sasvim promijenio. Jozo Kordić htjede da joj nešto kaže, 
no vlak je uto zatutnjio, i on je samo dospio, da joj se ljubazno 
nakloni, Svi se okupiše pred motkom. Tko li će ovo od poznatih 
doputovati i hoće li mahnuti rukom ili jaglukom# Ovim bi vla- 
kom imao stići provincijal, ali njega ne će nitko vidjeti. On ne 
običava izilaziti na prozor. Možda će izići na prozor njegov 
tajnik, ako je. dobre volje. 

— F-f-f, — fijukala je lokomotiva, dospjevši već do stražar 
nice. Na vratima lokomotive pojavio se ložač. Smijući se ugur- 
suski baci nešto i pogodi djevojku u lice. Svi se trznuše. Po- 
bojaše se, da nije pijan i da nije bacio komad ugljena. No pred 
njezinim je nogama ležao lijep crveni karanfil. Jozo Kordić 
sagne se za njim'i ponudi ga djevojci. Ona se ustručavala da ga 
primi. Kada ju je djed pogledao, ona se privine uza nj i stidljivo 
se ispriča. 

— Ja nisam, djede, kriva — prišapne jedva čujno. 

No starac se nije srdio. Pomilova djevojku po kosi i umiri je. 

— Ništa, ništa, kćeri moja! Nije loš momak — reče joj 
starački mudro i zasuka duge, uznojene brčine. 

Uto je i vlak projurio. Željeznički stražar diže rampu. 
Ono nekoliko zaustavljenih prolaznika i dva kenjca, natovarena 

drvima; nastaviše put: prvi u zahum; a drugi do flana, strpljivo 
očekujući, ne će li se naći dobra duša, da napravi pazar i riješi 
ih tereta, > ša 

— Hoćemo li, djede, i mit — upita unuka, sjećajući ga, 
da je vrijeme ručku. 

— Samo dok još nešto upitam kuma Nikolu, — odvrati 
on, — A ti, kćeri, slobodno ajde kući ! Znat ću ja put i bez tebe. 

— Ja ću je otpratiti, — ponudi se pravnik Jozo, dobro 
raspoložen. — Baš sam se uželio, da se s njome nakon toliko 
vremena malo izdivanim, Kako je samo narasla: kad sam ja 
svršavao gimnaziju, ona je bosa po sokaku trčala. 

Šumar Markota pogleda ga nekud krivo. Malo se zamisli, 
kao da ne zna, bi li mu odgovorio, a onda se vrenu i otkresa mu 
paprenu prodiku. 

— Zašto da je pratiš# Valjda znade i ona sama put do kuće: 
Pai nije ona tebi akram. Ti si školar i nije ona za tebe, Ili žar 
misliš, da od moje kuće sprdnju praviš# Ako si ti učen, nisam ni 
ja budala : jok, majčina gurabijo. A ti, Stano, da se nisi ni ko- 
. raka s njim maknula! Dok je mene živa, ne će moje unuče 
proći cestom ni s advokatom ni sa soldatom. Ima ona momka : 
ako jei ajcer, iz dobre je kuće, Čestit je ko sunce, a srce mu.zlata 
vrijedi... i 

Markota je bio ozbiljno srdit, no ipak se svi grohotom nasmi- 
jaše. Rampadžija, kao kakav mladić, počeo obijesno udarati 
štapom po praznoj petrolejskoj kanti, a Arnaut natoči čašu 
buze pa je ponudi obezumljenu šumaru. io 

— Bre, aferim, amidža, pravo zboriš, ko da si mi riječ iz 
usta oteo! — hvali ga on, a srce mu od veselja samo što ne iskoči. 
— Od advokata i soldata gore sorte nema, — nastavi Arnaut 
a sitni, spušteni brci sve mu od uzbuđenja podrhtavaju. 

— Ne daj se, Jozo ! — sokoli, sve u šali, rampadžija Ni- 
kola iznenađenog pravnika, — Daj sada pokaži, šta ti škole va- 
ljaju ! — draška ga on, pokazujući crne zube i žmireći očima: 

— Ako me ne će djed, možda me unuka begeniše — 
pokuša Jozo da odbije udarac — a unuci mahane ne nađoh, 
— U ostalom, ja još nisam nikoga okrao, i ako sam na škole 
otišao — smijao se mladić, no smijeh je njegov bilo prisiljen, 
daleko od srca. Osjećalo se, da se u njemu nešto svinulo, da se 
otvorio izvor bolnog razočaranja, od kojega potajno stradaju 
mnoge mlade duše, noseći svoj jad duboko sakriven: 

Stao se opraštati: 

— Gospodine Jozo, djed se samo šali. — ispričavala se 
djevojka. Oči su joj crne, a pogled dubok kao tri gorska ponora 
pa ko je ne bi zavolio i ko se ne bi:za njezinim društvom otimaor 


— Ne šali se dedo, već istinu kaže, — više je mrmljao, 
nego govorio amidža Markota. Bilo je i njemu žao mladića, a nije 
znao, kako bi ga umirio, a da ipak ne popusti. — Ne ću reći, 
da nisi pošten i da ti kuća nije čestita. Ali školaru, sinko, nije 
vjerovati. Ne zamjeri, ali eno, šta učini Bariša pisar od Anđe 
Serdarušićeve ! Osramoti je, pa je ostavi, da od Boga nađe ! 
— obrazlagao je i proklinjao starac, nos manje žestine prelazeći 
u tugaljivost, : : 

Djevojka se do iza uha zacrvenila, i nije ništa govorila. 
Njezine lijepe oči počivale su na malim i nasmiješenim pravni- 
kovim usnama, no srce je njezino bilo drugome obećano, Razum 
joj je govorio, da je učinila pravo, i ona se nije radi toga 
koraka ni najmanje prekoravala. 

U opću zategnutost unijelo je olakšanje dijete, Malo, 
šestgodišnje unuče, sa zlatnim kosama i slatkim, sitnim ruči- 
cama. ) 

— Odi kući, ručak je gotov! — zavikala je već iz daljine 
curica, Kordićeva najmlađa, a onda dotrča i zaplete se bratu 
oko nogu. On pomilova sestricu po kosi, uze je za ruku 
i pozdravi se s društvom. Kučka Fitmija protegnula se na pred- 
nje šape i tri puta s dosadom zalajala,dok je Arnaut najedamput, 
kao da želi rastjerati san s očiju, zijevnuo. »Alve, alvuše..., !« 
S kržljavog bagrena na raskršću nekoliko puteljaka srunilo se 
nekoliko listova £ to je vrabac preletio s jedne grane na drugu. 
Mala drvena ćuprija bojažljivo se ispružila, kao da se boji, 
da netko po njoj jače ne korakne, Patila je od truleži kao starac 
od reume. S one strane potoka prostrle se bašče, no one će za- 
mirisati tek pred večer, kad se spusti hladovina i na njih se 
izlije nekoliko kapi vođe, Dvjesta koračaja od ćuprije zgrbilo 
se brdo, sivo, golo, krševito. Iz njega je izbijalo tek nekoliko 
mladih borova, nedavno zasađenih, Kresneš li o taj golijet 
čekićem, iskra će iskočiti, no baciš li na nj sjeme, teško da ćeiz- 
niknuti, 

— Kršu naš suri, kršu naš sivi ! — zanio se mladi pravnik, 
gledajući pustu golijet i tonući u nekom bolećivom žalenju.— 
Ja volim tebe, ko kuću svoju rodnu, i pećine tvoje, više nego 
da su poljane. Kroz vjekove stojiš tu, ko sfinga nepomičan, i 
kamen rađa kamenom. Samo poštenje naše na tebi zori, ko grož- 
đe u našim vinogradima. O, čuvaj ga, i ne daj da postrada, 
kršu naš sivi, naš suri patniče ! 

S vrhunca brda, ponosan i divan, digao se orao i upravo 
zakružio nad glavom njegovom. : 

— Oj kršu naš suri, kršu naš sivi, zašto nam suđenice 
ovakav jad dosudišef Istrgoše nas iz tvoga naručaja i baciše 

nas u svijet, gdje naše stablo ne pušta korijenja. A kada se tebi 
vratimo, ti stojiš praznih ruku kao prosjak i ne možeš nam pru- 
žiti ni zarade ni milostinje. Ništa, osim golemu tugu svoju, 
miris vrijeska i kadulje i sjaj mekoga kovilja. U prazan dom 
dolazimo, i nema sofre za nesretne sinove ove sive kotline, Sve 
je opustjelo, ljudi se mijenjaju i samo ti stojiš ponosno, svjedok 
starog poštenja i sirotinje. Ničega nemamo. Ništa nije naše, 
osim tuge goleme i žalosti beskućnika. A ni djevojke naše, lijepe 
garavuše s prkošljivim usnama, ni one nisu više naše, i one nas 
odbjegoše. Stranci smo u svojemu, kao što i ti postaješ tuđin u 
kraju svome vlastitome. O, ne daj, da se na tvojemu podnožju 
iskapa močvara grijeha i opačine : pozovi svijetle duhove k sebi 
u visinu, gdje odsijedaju orli, Božji pratioci. 

— Kršu naš sivi, naš dobri mučeniče, od tvojih nas visina 
ne će ništa otrgnuti... ! 


TU 


Na zabavi. 


Bilo je to u siječnju mjesecu : plahe su pahuljice kao bijeli 
leptiri padale po golom granju i po blatnim ulicama. Ceste 
su bile bljuzgave i gadne ; snijeg se po njima raskvasio, pomije- 
šao se s prašinom i dobio boju žućkasto-prljavu. Bio je ružan 
pogled na ulice, koje su stajale u neskladu s ljepotom bijelih 
bregova i skromnih ljudskih domova, što su blistali u sjaju 
svoje bijele nevinosti, Sve što je uzvišeno : malogradska crkvica 
s tornjem, što se još držao jedino milošću Božjom, i mala be- 
tonska stražarnica, u kojoj rampadžija uz crnu kavu broji sjajne 
žeravice uz dagaru, sve je to bilo lijepo i čarobno u blještavilu 
prekrasne januarske noći. Stara ćuprijica pred Društvenim Do- 
mom sasvim se obnovila. Snijeg je zatrpao rupe na trulim je- 
lovim daskama, i ona je zasjala u bjelini mlade seoske nevjeste. 

Gusti, utapkani snijeg, ležao je na njoj, noseći otiske sitnih 
ženskih cipelica, muških potplata i po kojih nanula. Večeras 


je bila u Domu zabava. Crnomanjaste djevojke išle su sa svojim 
dilberima, načičkane i napirlitane. Vanjski je sjaj imao da na- 
doknadi duševno siromaštvo, Gdjekoja, slabije odjevena, došla 
bi s materom. Mati je, obično, uzdigla basmene dimlije i klo- 
potala u drvenim nanulama. Djevojke su išle ravno u dvoranu, 
a majke su većinom odlazile na malu galeriju : odatle se moglo 
gledati ne samo predstavu, nego i nesmetano burmutati i krije- 
piti se iz čokalja meke komovice, 

Nad gradom je već davno utihnulo mujezinovo kuisanje 
Alahu ekberu, a sveti su zvuci Gospina pozdrava odmnijevali 
samo u sanjama usnule dječice. Kad se podigao zastor, ukazao 
se zanimljiv prizor; za starim neisprašenim kuhinjskim stolom 
sjedio je Louis XV., kralj mode i elegancije, jadna sjena moćne 
markizice, Bijedni kralj Ljudevit! Bilo mi je da zaplačem nad 
siromaštvom čovjeka, koji je u životu znao samo za raskoš i 
uživanje. Baš je malo prije posudio šlape od susjedne poštarice,. 
a jedan mu je vatrogasac posudio svoj šljem, da uzmogne 
u potpunom sjaju sa svitom posjetiti plavu markizicu, oholu. 
dvorjanku, bič Francuske i zator nekoć sunčanog kraljevstva. 
U zao je čas stigao, po sebe i po svoju miljenicu, Odjevena u 
arnautski fistan, stajala je ona u zagrljaju — posljednjeg Zrinj- 
skoga ! Posljednji izdanak slavne naše porodice pobjegao je iz 
tamnice, da potraži zaštitu glasovite milosnice. Tako bi barem. 
mogao pomisliti onaj, ko je gledao domobransku uniformu 
mladoga paža, istu uniformu, koju je oblačio nesretni Ivan 
Gnade, s istim uvojcima na glavi istoga prikazivača, Upućen 
je čovjek ipak razabrao, da se radi samo o nestašici garderobe 
i da prikazivači oblače ono, do česa dođu. Tako se eto kod nas 


prikazuju francuski komadi i s takvim se prikazivanjem naše > 


građanstvo zadovoljava. 

Bilo je dosta kasno, kad se spustio bojažljivi zastor sa stid 
ljivom slikom koca i konopca, odrubljenih glava i velikih čulaha. 
Svijetlo je u dvorani pianulo, a stolice odletješe na stranu + 
za koji je čas imao da započne ples. Svirači su već navijali tam- 
bure, a stjenice se, ugrijane i uznojene, kao lipin cvijet trusile 
s drvenog svoda. Sve je to bilo tako skladno i propisno, ove noći 
kao i pred više godina, i ničemu nije moglo biti prigovora. Kao 
u stara, predratna vremena, sjedili su amidže ispod galerija. 
i u pobočnoj sobi, guckajući kapljice žilavke i divaneći o potreb- 
nim reformama, za kojima su čeznuli i od kojih su sa strahom 
bježali. Bila je žalost pogledati te ljude, kojima moderno odijelo 
nije moglo promijeniti stare, pradjedovske ćudi i nazora, Kao 
Stara, uvela djevojka, koja čezne za vjerenikom i ugiba se muš- 
karčevu pogledu, sjedili su i oni, zamišljeni u dim cigarete, 

okus vina i onaj strašni, neizbježivi kismet, kojemu nitko ne 
može umaći... I.možda bi u takovom raspoloženju dočekali 
i sitne sate s dozivanjem pijetla, da se u dvorani nije nenadano 
pojavio neki-gost, a odmah iza njega pljesak, koji je probudio 
čak i stare dimlijašuše, što na maloj galeriji slatko zahrkaše 
od puste dosade. 

— Živio doktor Škorić, ponos i dika hrvatskog naroda | 
Živio veliki sin hrvatske domovine ! — zaderala se neka budala 
nasred dvorane, kao da dozivlje čobane s desete planine, A 
imladež, kao mladež, željna pokreta, iskoristila ovu priliku, 
pojurila sa svih strana dvorane, pograbila došljaka i nekoliko 
ga puta na rukama pronijela kroz dvoranu. 

— Govor, govor! — vikao je četovođa počasne derače, 
mašući kao utopljenik rukama, Bio je tako uzbuđen, te nije 
ni osjetio, kako mu se na vrhu nosa otvorio izvor znojnog bisera, 
runeći jedno zrnce za drugim. 

— Dat ću ja vama govor po gubici, — javio se napokon 
slavljenik, Gurnu jednoga laktom, drugoga pomilova nogom po 
bedrima i tako se napokon oslobodi neželjenog slavlja. 

— Šta pravite komedije ! — nastavio je gost mrzovoljno, 
kad se stišala buka, gledajući poprijeko svoga slavitelja. 

A slavitelj je stajao pred njim zažarena lica, sa suzama u 
očima i blaženim smiješkom na obraznim rupicama. 

— Ovo je najveći sin našega grada, koji je pronio njegovu 
slavu na sve strane svijeta, Po njemu nas je upoznao i Rim 
i Pariz; po njemu je doprlo naše ime do' Londona i Tokija 1 
Svojim naučnim djelima on je podigao sebi i nama spomenik, 


trajniji od mjedi i ljepši od jutarnje zore. Zato ga u ime svoje - , 


i u ime svih nas pozdravljam s »dobro došao« i trokratnim 
»živio l« — ispucao je neumorni govornik svečano slovo, koje 
će ostati trajno zabilježeno u babljoj predaji slavljenikove 
rodne varošice, i 

Došljak je čudno gledao, što se oko njega zbiva. Brojio je: 
sakupljenu gomilu i spremao se, da ponovno omjeri snagu svojih: 
lakata i da pojuri na ulicu, u Božju svježinu i čistinu. Spopao: 
ga ozbiljan strah, da ovi ljudi ne šenuše umom, a i bojao se, 
da sve to nije nečija neukusna šala: Ko zna, šta se još može. 
dogoditi... Možda bi ga još proglasili i predsjednikom kakve: 
neobične republike, i eto bruke, jada i belaja ! No kada mu se: 
netko objesio oko vrata i kad je odmah iza toga osjetio buran: 
cjelov na obrazima, bilo mu. je previše, Bez velika premišljanja 
zgrabi čudaka za ramena, stisne ga snažnim šakama i pogleda 
ga razjareno. Već se spremao, da s njim i malo odlučnije obra- 
čuna, kad ga najedamput napusti sva srdžba, zagrca.se i stade 


se grohotom smijati. Burni je cjelov sišao s usana njegova do- 
brog druga, s kojim se već dugo i dugo nije vidio i kojeg je već 
gotovo i jedva prepoznao. 

* — Ivane Paradžiče, stara kućo ! Ti si dakle onaj, koji me 
napastuje! — klikne veselo, gledajući čovjeka, što je stajao 
kraj njega i očekivao odgovor na ovako nježan izliv ljubavi 
i poštovanja. 

— Da, ja sam, dragi moj Škoriću, — odgovori njegov 
bivši drug sa sveučilišta i nekadašnji fratrić, s kojim je Stjepan 
Škorić pred više godina podijelio mnogo drugarskih zalogaja 
i na kojemu je uspješno liječio svoju zlovolju. 

Doista, bio je to Ivan Paradžik ! U oveštalu .žaketu, s ru- 
kavima jedva ispod lakta, kozičava lica i djetinjski dobra po- 
gleda stajao je pred navodnim učenjakom Škorićem i uživao 
u njegovoj slavi i pojavi. Bio je to onaj isti Paradžik, koji je 
nekada učio u Zagrebu pravo, položio skupni državni ispit, a 
onda se vukao iskuhavaonama i kavanama, da jednoga dana 
netragom nestane. Među drugovima se šuškalo, da se čovjek 
vratio u fratre, jer mu dosadila zapržena juha i stanovanje 
po nečistim đačkim domovima. 

— A šta radiš ovdje, Ivane, da od Boga nađeš# — zapita 
dr Škorić tobože strogo, a zapravo mu srce zadrhta od neke 
čudne miline gledajući starog druga i žrtvu svojih neobuzdanih 
hirova, Uzeo ga ispod ruke i tako ga privinu uza se, da je ovaj 
teško zastenjao. 

— Evo me, tu sam! — odgovori Ivan pripravno, kao: 
gramofon. — Služim na općini. Znaš, ja sam ti nekakav općin- 
ski činovnik, sa stalnom mjesečnom plaćom i drvarinom — na- 
stavi sa smiješkom, i privinut uz prijatelja, odvede ga društve- 
nom predsjedniku i njegovoj obitelji. Bila je to najveća počast, 
koju mu je u ovom času mogao iskazati. Prikazao ga kao naj- 
boljeg poznavaoca našeg bilja, koji je raznio slavu naše žalfije, 
pelina i rutvice. Slavio je njegovu veliku naobrazbu i divio se 
njegovu gospodskom ponašanju. A bio je Ivan Paradžik op- 
širan i zabavan, da je doktora Škorića spopala slabost slušajući 
tolike slavospjeve. I možda bi ta slava navukla nepovjerenje 
na čelo uvaženog predsjednika, da Škorićeva mati i gospođa 
predsjednikovica nisu birvaktile u sahanićima izmjenjivale 
pirjane i drugovale. Za predsjednikovu kćerku bio je Škorić 
na prvi pogled siguran. Njegov novi frak, otmeno crno odi- 
jelo, dostojno je izvršilo svoju zadaću i spasilo njegov ugled 
pred gospođicom. 

Ivan Paradžik bio je neiscrpiv. Njegovi slavospjevi sigurno 
bi se produžili do poslije ponoći, da tamburaši ne zasviraše 


valcer. Bio je to stari onaj valcer, koji se s lijeve strane Save 
plesao pred sedamdeset godina, a koji je u ovim krajevima 
još uvijek prvorazredna novost. I Škorić. je pozdravio njegove 
zvuke. Ne zato, što ih je volio, nego što su mu donosili oslobo- 
đenje od neželjenih pohvala, a možda i ponovnih cjelova. 

Trebalo je plesati. Dr Škorić je znao, da mu se nameće teška 
dužnost, no ipak je bio zahvalan vrijednim tamburašima, Kraj 
njega je sjedjela mlada predsjednikova kćerka, gospođica Ma- 
rija. Znao je, da je netko od prisutnih mora zamoliti za ples. 
No kome će sudba dodijeliti tu srećut On je bio spreman, da tu 
čast prepusti svojemu drugu : davno su prošla vremena, kad je 
dr Škorić proplesao posljednju noć ludovanja. Kraj ozbiljna 
stručnog rada on se sasvim odvikao od kretanja tijela po ritmu 
otrcane muzike, No dužnost je ipak morao ovršiti, Ljubezno se 
nasmiješio i pogledom pozvao svoga druga, da pokaže vrline, 
koje je sigurno stekao i razvio boraveći u zlatnoj pokrajini. 
Sudbina je ipak drukčije odredila. Njezinu se hiru nešto drugo 
prohtjelo, i ona se nije obazirala na njegove grješne željice. 

— Ne, dragi prijatelju ! Prvi ples pripada tebi, kao gostu, 
a kasnije šta Bog dade ! Ja igram samo seljančicu, koju već sada 
kaparišem — naklonio se nespretno Ivan Paradžik, razdragano 
pogledao prijatelja i zapalio cigaretu, Gospođica Marija pot- 
puno se složila s prvim dijelom Ivanova mišljenja. Digla se sa 
stolice i pružila ruku mladome doktoru, 

— Jase nadam, da gospodin doktor ne će imati ništa pro- 
tiv toga“ — zacvrkuta ona laskavo i bljesnu svojim velikim 
craim očima. Nisu bile ni ružne te crne oči, Bile su možda i lije- 
pe, kao što je cijela njezina pojava bila dosta skladna. Djevoj- 
činoj se vanjštini nije moglo mnogo prigovoriti. 

Nije bilo mjesta uzmicanju. Primio je ponuđenu desnicu 
i poveo gospođicu na plesno bojište. Bio je bačen u vodu, i nije 
mu preostalo, nego da pliva, kako zna i može. 

Gospođica Marija bila je još mlada djevojka. Zbilja, moglo 
bi se reći, da je i lijepa Muškarcima, koje pamet ne privlači, 
mogla bi se i veoma svidjeti. Dr Škorić je, na svoju sramotu 
ostao ravnodušan prema njezinim čarima. Jedino ga zanimao 
onaj nježni naglasak, kojim je izgovarala svaku riječ. A među 
njima se zaista razvio razgovor, vrijedan svake pažnje, koji se 
dugo pamti i nikada sasvim ne zaboravlja. Bio je to razgovor 
dvaju stvorenja, koja su odnjihana u istoj kolijevci, no koja 
je život odijelio visokim zidom navike, prosvjete i doživljaja. 

— Vi se, gospodine, dakle vraćate iz Pariza“ — za- 
počela je gospođica ćaskanje, osobito istaknuvši posljednju 
riječ, kao da u nju želi zbiti sve svoje najdraže sne. Dubok uz- 


dah, kojim je popratila ove riječi, bio je znak, koliko je značenja 
imalo za nju ovo središte francuske slave i glavni predstavnik 
francuskog duha. ; : 

— Da, gospođice, dolazim iz Pariza. Ništa me u njemu nije 
moglo trajno zadržati. Zato sam, kao što vidite, opet ovdje : 
u gradu vječnih povrataka, gdje tinjaju iskre prvih mladenačkih 
zanosa. Život je ovdje skroman i skučen: katkada me ta skuče- 
nost opija do suza. Ima jedna tiha bol starenja i propadanja, 
koja veže naša srca s mrtvim našim zavičajima, kao oblaci 
naše bregove. Tako sam se eto i ja vratio : ovdje se ovaj čas 
osjećam prijatnije, nego u Parizu, — tumačio je dr Škorić 
srsno i blisko, zanesen vlastitom uobraziljom. 

— Nemojte tako, gospodine! Vi ste se valjda na Pariz 
privikli, pa Vas zato više ne privlači, Ali za nas, u ovoj pustoši, 
dragi gospodine... Kad biste samo znali, koliko mi volimo 
taj grad ljepote i ljubavi. Ja sam imala sreću, da se vrlo kratko 
vrijeme divim njegovim ljepotama : one su me sasvim zanijele. 
U posljednje vrijeme i ne sanjam o ničemu, nego da se. vozim. 
po obalama Seine i da lunjam kroz latinsku četvrt. Elizejska 
palača, pa Bulonjska šuma ! Nikada, gospodine doktore, ne ću 
zaboraviti njihovu ljepotu, To kao da i nisu stvari, koje se tje- 
lesnim očima gledaju; o njima se može zapravo samo sanjati, 
jer su sni uvijek ljepši od jave, kao što je netko napisao. 

Dr Škorić slušao ju je pažljivo. Bilo je nešto lijepo u njezinu 
naivnom oduševljenju, I novo je nešto bilo u tomu, jer on nije 
mogao ni slutiti, da bi se jedna djevojka iz zabitne pokrajine 
mogla uputiti u daleku tuđinu samo zato, da se divi ljepoti 
jednoga grada. Zbilja je bio nepravedan, kada joj je pristupio 
s tolikim nepovjerenjem ! 

— A kad je to bilo, gospođice, ako smijem pitati? Kad ste 
naime imali tu doista rijetku priliku, dase divite ovom ponosu 
svih Francuza i najljepšem stjecištu evropske prosvjete. Pariz 
nije naime samo kralj mode, nego i kralj umjetnosti i umjetničke 
sirotinje. ' 

— Pa sinoć, gospodine doktore! — odgovori ona bez oklije- 
vanja, u sjaju iskrene, gotovo djetinje radosti, 

Uvaženi botaničar i ponos hrvatskog naroda pogledao 
ju je razrogačenim očima. Ona j€ sinoć gledala Pariz, a danas 
pleše s njim u zadimljenoj dvorani zabitne pokrajine. Ne, u to 
nije mogao vjerovati, Naravno, to nije bilo moguće : on ne vje- 
ruje, da je uspostavljen zračni promet između Pariza i polu- 
turske varošice bivše njemačko-madžarske kolonije. 

— Sinoć ste bili u Parizu | — nasmijao se on misleći, da 
se djevojka šali ili da se zarekla. — To me malo iznenađuje, 


jer mene ni brzi vlak nije mogao tako brzo dovesti. No sva- 
kako mi je žao, što me nijeste potražili. Bilo bi prijatno, neko- 
liko sati porazgovoriti se u tuđini s kćerkom naših sočnih vino- 
grada i, oprostite, vilom naših biljurnih izvora, Kad ste se zbi- 
lja vratili gospođice 

U zao ju je čas napastovao s ovakvim pitanjem. Djevojka 
se našla u neprilici. Kao sve mlade gospođice u dalekoj po- 
krajini, koje ostadoše uz kuhinjsko posuđe i majčino koljeno, 
a svu mudrost posrkaše iz loših romana, što izlaze u novinama, 


i ona je živjela u uvjerenju, da je njezini bivši drugovi; koji. 


odoše na škole, potpuno podcjenjuju. Mislila je, da je ne sma- 
traju dovoljno obrazovanom, premda je Sanovnik znala naizust, 
i da joj se rugaju poredeći je s učenim ženama, s kojima su se 
susretali u dalekom svijetu, po kazalištima, glazbenim dvora- 
nama i lijepim perivojima. 

— Ne, gospodine, nisam ja uopće bila u Parizu. Samo sam 
ga sinoć gledala u Apolo kinu. Prikazivao se naime film iz pa- 
riškog života, to je sve! — odsječe ona kratko i hladno, brižno 
čuvajući kutiju svojih osjećaja, u kojoj bi uzbuđeni glas mogao 
bolno zazvučati. . X ž 

Jedva je svladao smijeh, Njezina naivnost sasvim ga 
obezumila. On je također više puta vidio Pariz u filmu, no bio 
je tako budalast, da to nije smatrao, kao da je posjetio Pariz. 
Barem bi uštedio putni trošak, On je čak odsjeo u hotelu Parizu 
u Beogradu, gdje se pije izvrstan smederevac, ali ni to mu nije 
bilo dosta, kao njegovoj plesačici. Morao je priznati, da ga 
maštom daleko nadvisuje. Takve i slične misli vrzle mu se gla- 
vom. On se nije usudio da ih kaže, bojeći se, da joj se ne zamjeri. 
Mijesto toga okretao se po lošem taktu tamburaške glazbe i 
potajno se smijuckao u ovratnik, Kad im je pristupio neki ulic- 
kani berberin i odveo plesačicu, njemu je malo odlanulo, Bio je 
prezasićen ljepotom Pariza i sav je utonuo u razmišljanje o 
filmu kao prosvjetnom činiocu i posredniku Evrope s pre- 
dvorjem Azije. 

Bio je umoran, Ta istom se danas vratio s puta, a već je 
došao na zabavu. Njegova stara mati željno ga je dočekala. 
Siromašna žena, nije mogla da ga se dosta nagleda. No svejedno 
ga je zamolila, da svakako ode na zabavu, 

— Svijet bi.nam mogao zamjeriti — govorila je ona — 
a bolje je i ne ručati, nego se svijetu zamjeriti. : 

"Tako je govorila stara Škorićka, a njezin je sin razumio 
iskusnu staricu i poslušao njezin savjet. Došao je dakle na za- 
bavu i dao se na plesanje : nije za nj bila laka ta tjelovježba, 


“ali se on ipak ponio muževno, Kad se rastao s premudrom ple- 


*— 44 


sačicom, pošao je među mušku mladež. Bili su to sve neki gimna- 
zijalčići, kojih se on sjeća, dok su još bili ovolišni, Sada djeca 
uzrastoše, obukoše duge hlače i zalizaše kosu, pa izgledaju 
kao veliki. A i govore bome kao odrasli: pretresaju sva pitanja 
dnevne politike i ništa ne izmiče oku njihove ocjene. Bio je to 
naraštaj, koji će čudesa stvarati : još ovako mlađahni, oni su 
doktoru Škoriću dali toliko dobrih savjeta, da im se nije mogao 
dosta zahvaliti, Poticali su ga, da ne sustane. Jedan ga je naro- 
čito upozorio, da čuva svoje zdravlje, jer on više ne pripada 
samom sebi, nego čitavom narodu. Saslušao ih je s poštovanjem, 
koje stariji ljudi duguju djeci, a onda se opet vratio na dužnost : 
u društvo uvaženog rodoljuba i predsjednika Društvenog 
Doma. Gospođica Marija već je sjedjela na svojem mjestu. 
Njezino lice, s nešto odviše istaknutim jabučicama, bilo je zdra- 
vo i rumeno, a čuperci guste i crne kose zastirali su joj čelo. 
Već se udobrovoljila, Zanimalo ju je, šta je razgovarao s đacima. 
Ona ga je cijelo vrijeme promatrala. Pitala ga, da li se dobro 
zabavljao. 


— Prilično, gospođice. Naša je mladež vanredna: kada 
čovjek dođe u njezino društvo, ne treba ništa govoriti. Treba 
samo da uzme bilježnicu i da piše : čovjek se doista mora di- 
viti obilju mudrosti našeg novog naraštaja. Ona bi se dala 
uspješnije izvoziti nego naše ljekovito bilje. Divni su ti naši 
dečki : kada bude utakmica u bujnosti mašte, oni će sigurno 
odnijeti prvu nagradu. Nije ih zanimala građanska bijeda, 
u kojoj trunu kao voće u vlažnom podrumu, Ali mi je zato 
jedan od njih pripovijedao o histeriji ostavljenih žena i o muš- 
karcima, koji u crnim frakovima kao jastrebovi vrebaju na za- 
bavama na svoj plijen. Divni su ti naši dečki ! 

— Vi se, gospodine doktore previše rugate : zar ne vidite, 
da je većina kavalira obučena u frak? — odvrati ona strašno 
ponosno, želeči da mu prkosi i svijesna, da igra ulogu glavnog 
branitelja svoga rodnoga grada. : 

— Ne, u žaket, gospođice ! 

— Pa to je isto! Žaket ili frak ! 


Dok su oni tako stajali pred riješenjem stenjevačkog pitanja, 
koja je razlika između fraka i žaketa, pred njima se stvorio 
prvorazredan žaket. Bio je to žaket uvaženog općinskog činov- 
nika, koji prima stalnu mjesečnu plaću i drvarinu i koji se zove 
Ivan Paradžik, Svinut i nespretan, stajao je Ivan pred njima 
razbarušene kose i crvenih jagodica. Sve je na njemu bilo staro 
i oveštalo, kao i krizantema u zapučku, što ju je dobio od neke 
fabrikuše. Samo su mu oči bile djetinjski mlađe i zanesene. 


— Vi, gospođice, niste igrali na luci sreće. To je prava 
šteta. (Naš dr Škorić ipak nije pravi kavalir. Da mene nije, 
gospođica ne bi odnijela sa zabave nikakvu uspomenu ! — 
govorio je on zadihano. — No ja sam na Vas mislio. Ovo. sam, 
gospođice, za Vas ulovio na luci sreće ! — prošapta sa Šalji- 
vom stidljivošću i stavi joj naranču.na mišicu. Vidjelo se, da je 
u djevojku zaljubljen i da ne zna, kako bi joj drukčije otkrio 
svoje osjećaje. NE 

— Za mene ! — začudi se ona i prezirno omjeri njegove 
rukave. — Doista, vrlo ljubezno od Vas. Hvala Vam, gospodine ! 
— doda oholo i ne dotaknuv se dara. Okrenu se doktoru Ško- 
riću, Naranča pade na pod, provuče se ispod stolica i otkotrlja 
se u sredinu dvorane. E : 

Siromašni Paradžik našao se usto muka. Nije znao, što 
da radi. Najprije pogleda Mariju i Škorića, a onda odbačeni 
dar, s kojim je bilo odgurnuto i sve ono lijepo i srdačno, što 
je bilo s njim povezano. Diže se utučeno i pojuri za narančom. 
Dok se sagibao, da je uzme, sukobi se s jednim plesnim parom, 
zaplete mu se među noge i posrnu. : ' 

Cijela dvorana promatrala je taj neobični prizor i groho- 
tom se smijala. Dr Škorić također ga je promatrao, Gledao 
je svoga prijatelja u času poniženja, i to ga je zaboljelo. Huo 
je da pođe k njemu, da ga uzme ispod ruke i tako pokaže svoj 
prostoti, da ne dijeli njezina prezira. Paradžik se međutim po- 
digao, zgrabio naranču, nešto promrmljao i oteturao na drugi 
kraj dvorane. Kao lavež pasa dopirao je do njega smijeh gra- 
đana, dok se Marija sva grcala od hihotanja. A možda bi sve to 
i dulje trajalo, da ulickani berberin nije došao k stolu predsjed - 
nikovih i odveo mladu Parižanku, da uz svirku tambura zaigra: 
s njome šimi. q 

Dr Škorić također je ustao. Surovost, kojom je ova dje- 
vojka otklonila dar siromašnog čovjeka, bolno ga je uvrijedila. 
Ivanova sramota bila je i njegova sramota, a djevojčina okrut- 
nostizazivala je u njemu osjećaj stida, koji ga je gonio, da po- 
traži prijatelja. Izgubio ga je iz očiju. Dugo je trebalo, dok 
ga je našao, Stajao je vani i kroz staklena vrata gledao u dvo- 
ranu. Oči su mu bile prepune suza, a jagodice mu procvaše 
bolesnim rumenilom, ' 

— Ivane, zemljo moja, zašto si pobjegao ! — upita ga, 
stavivši obje ruke na njegova ramena i duboko mu se 'zagle- 
davši u oči. — Zar zbilja u tebi nema ni malo muškosti? Ili 
se smatraš posljednjim među ovim ljudimas. 

— Zašto sam pobjegaot — odgovori Paradžik skoro pla- 
čući i ote se njegovu zagrljaju. — Pitaš me, da mi se opet naru - 


aah 


gaš, kao što si to nekada činio. Zar ne vidiš, koliku mi je sramotu 
ta djevojka nanijelaf. Već godinu dana skakućem oko nje: 
imat. nekakvu maturu, a i činovnik sam sa stalnom mjesečnom 
plaćom. Tebi je sve to smiješno, ali u našim prilikama nije to 
malenkost. Ipak spadam među tako zvanu inteligenciju, ako 
i ne nosim šimi odijelo i ne pravim nekakovu »gospodsku« ples- 
nu gimnastiku. A ona me, eto, stalno vrijeđa i vrti se s onom 
britvicom. Pogledaj, kako se smije: sigurno mu pripovijeda, 
kako me je osramotila. Sa mnom postupa kao s kakvim koko- 
šarom, jer sam, kažu, i dalje ostao seljačina, Smrdi im moje 
seljačko porijeklo, Nisam se naučio previjati ni uvijati, a nemam 
ni truna drskosti. To mi je glavna pogrješka, — Pogledaj ovaj 
skup : staro je u njemu neznanje, stara naša rak-rana, ali je 
nov moral kao i način odijevanja. To se zove moderna civili- 
zacija, koja uči, da seljačko dijete ni sa stotinu škola nije ravno- 
pravno ni najpraznijem berberinu, ako se ne zna po nekim glu- 
pim propisima okretati — jadikovao je siromašni mladić tre- 
sući se od uzbuđenja. 

Bilo je doista tužno promatrati toga čovjeka, kojega je ži- 
vot slomio i koji je kao prosjak stajao pred vratima traljave 
plesne dvoranice, kao da u njemu nema ni traga ljudskog po- 
nosa. Bio je jadan i bijedan Paradžik : njegovi kratki rukavi 
i cijela pojava odavali su živu sliku bijede seljačkog sina, što 
se kroz šibe poniženja, gladi i nezdravih stanova dokopao po- 
ložaja prezrenog općinskog činovničića, Pa ipak je i taj mladić 
nekada sanjario o visokim položajima, na kojima će vršiti svoju 
dužnost prema svojoj siromašnoj rodbini i cijeloj narodnoj 
zajednici. I on je bio jedan od onih dobričina, koji sanjaju o 
sreći drugih, a dotle ih sudbina mlati kandžijom stradavanja, 
savija im slabe hrptenice i baca ih u zakutak kao isisane limunove. 

Dok je dr Škorić slušao jadikovanje svoga prijatelja i raz- 
mišljao o njegovom nemilom udesu, glazba je zamukla i plesnom 
se dvoranom prosuo šum ljudskih koraka. Jedan za drugim 
prolazili su parovi, i neke riječi, nesuvisle riječi, padale su jedna 
za drugom, a na njih su stizali isti takvi odgovori, Starije žene 


sjedjele su dostojanstveno, promatrajući šetaoce. Jedna »ova- . 


kačka« gazdinica u dimlijama, podvinuvši desnu nogu poda se, 
šaptala je nešto još ovalnijoj, bucmastijoj i krupnijoj svojoj 
prijateljici. Onda se obje zatresoše od hihota, pa se važno po- 
gledaše, nastavljajući razgovor znakovima, One su bile sretne, 
nesumnjivo su bile sretne, i brige su materinske već davno 
zaspale, uljuljane u san pravednički. ; 

— Doista, divno je ovo ! — reče dr Škorić bolno-podrug- 
ljivo, ozlojeđen grdobom prizora. . 


— Glupani! — opsova njegov prijatelj, podrhtavajući 


\ cijelim tijelom, i povuče ga za sobom. Dr Škorić pođe za njim 


polagano, lijeno, jedva vukući korake, n 
Pred izlaskom iz zgrade još se jedamput okrenuše, Njihova 
su čuvstva bila različita i dodiravala su se samo u jednome: oba 
mlada čovjeka bila su do dna duše uvrijeđena. 
— Jesi li ih vidios — zajeca Ivan, a ruka mu zadrhta u 


Škorićevoj desnici, kao da je u groznici. 


Oba mlada čovjeka kila su uvrijeđena . 


— Da, vidio sam — odgovori prijatelj, trpko se nasmiješi 
'itri puta se pokloni prema dvorani. On, njegov prezir i njegova 
gorda samosvijest, koja nije mogla da podlegne nezdravom 
utjecaju prostote. U srcu uzavre mu gađenje. Gotovo požali, 
što se uopće vraćao u ovo sijelo ljudske sitničavosti. Uze prija- 
telja ispod ruke i odvede ga u noć, pobijeljenu snijegom. Sjeti 
se, da su često duše slične grobovima pobijeljenim vapnom 
lažne dobroćudnosti. Bio je sretan, što je mogao da udahne čist 
zrak, udaljen od ljudske zlobe i prljavih prezira, koji mu se oga- 
diše kao priča o pariškim ljepotama u kinu i žalosna slika stra- 


Mo di 
| 
hovite kulturne zaostalosti. Nije zamjeravao djevojci, što se nije | 
odazvala čuvstvima njegova prijatelja. Ne, znao je on dobro, 
što je ljudsko srce i razumio je, šta znači ne voliti, Ali u sva-! 
kome možemo poštivati čovjeka i ne smijemo ga ponižavati 
radi.vanjskih nedostataka, kad je njegova duša bijela kao snijeg 
na gorama, a srce mu se kao hljebac mrvi od dobrote i čestito- 
sti. Pa ipak su svi protiv njega ustali, Nitko se nije našao u 
cijelom društvu, da ga barem poštedi od podrugljiva smijeha 
i prezira. 


Po prvi put u životu jasno je dr Škorić osjetio golemu 
razliku između tako zvanog ispravnog građanina i čovjeka. 
Pred očima mu puče široko neizorano polje, kojeg se još nije 
dotaknuo plug prosvjetnih radnika, Ta je spoznaja bila nje- 
gov najveći dobitak, Zato na koncu ipak nije požalio, što je 
došao na ovu zabavu, gdje ulickani bricini zalisci gospoduju 
nad ljepotom duše jednog inteligentnog čovjeka, kojemu je 
glavni grijeh, što je siromašan i jednostavan, kao što je jedno- 
stavna pjesma, kojom su nas naše majke ljuljuškale u san, 
dok bijasmo čeda u bešici. 


\ 
Naš Alverno. 
I 
Na golu i visoku surome kršu, pod blagom vedrinom ne- 
t besa, disao je profesor Marko Ivanković lakše i sretnije. Prve 


su trešnje već procvale, a brdsko je cvijeće zamirisalo, kada 
je sa svojim drugom drom Stjepanom Perkovićem krenuo na 
put. Uzjahaše na konje i proveraše se jadnim, kršovitim sta- 
zama, ostavljajući iza sebe stari grad s drevnim kućama, vit- 
kim munarama i oblacima nezdrave prašine. Sunce se već spu- 
stilo u gradsku kotlinu, kada ih primiše visovi. Na bregovima 
nije bilo ni smreke ni borova ni drugog drveća : samo kadulja 
i vrijesak izbiše iz njih omamljujući prolaznike svojim zdra- 
vim zadahom, 
Već je odavna srce vuklo Marka Ivankovića, da obiđe 
i taj dio svoga zavičaja. Znao je, da su i tamo jednako lijepe 
.naše južnjačke noći i da nebeska magla sjaji jače nego igdje 
drugdje, a kada se spline s bistrim zvucima čednoga zvona, 
da sve to stvara ugođaj, u kojemu se rasiplje naslaga svaki- 
dašnjih sumnja i jasnije odmnijevaju udarci uzbuđenih srdaca. 
Svaki je tamo šuštaj blaga pjesma djevičanske Božje prirode, 
a svaki je korak u noći glasnik odsudnih događaja. 

— Samo da ne dolazimo možda u nezgodan čas, Marko ! 


Veseli me ovaj izlet, ali bi mi bilo žao, da župniku fra Boni. 


faciju učinimo nepriliku, Možda ga ne ćemo naći ni kod kuće. 
Ipak je trebalo, da nas najaviš, — govorio je dr Stjepan Per- 
ković, mladi slavonski liječnik, kojega radoznalost i Markovo 
prijateljstvo dovedoše u ovaj komad krša ponosnoga, što se 
drobi kao i srca njegovih stanovnika. 

— Ne brini se, druže! Ne poznaš ti fra Bonifacija. On 
je čovjek svoje vrste, kakav se može skovati samo na surim 
hridinama. Uvijek je srdačan i razgovoran. Samo katkada, 


kad brani svoje župljane od kakve nepravde, zna se razgoro- “ 


paditi. Onda se u njemu javi naš »ujak«, opasan franjevačkim 
pasom, a ispod habeta s ljutom demeškinjom, — tumačio mi 
profesor Ivanković sjećajući se u zanosu onih starih vremena, 
kad se fratri i hajduci hvatahu za ruke braneći koljeno, iz ko- 
jega iznikoše, 

Liječnik Perković ništa ne odgovori. Šuteći nastavi put 
i zagleda se u pustu golijet, kroz koju su ih pronosili mali i 
okretni konji, Pred njima se pružala veličajna slika, Golemo 
rudno blago ležalo je zakopano u utrobi zemlje. Ispod brda 
se ljeskalo prekrasno jezero u modrini dalekih bregova i još 
daljih nebesa. Netko je na njemu veslao i dovikivao, kao da 
nekoga dozivlje, Njegov se glas odbijao o brdine snažno, muški 
i jezovito. Veslač je grabio vodu nesmiljeno, kao da kroz nje- 
gove mišice govori neka neutažena mržnja. 

— Lijepog li jezera! Na povratku ćemo se spustiti dolje 
i malo se provesti! — klikne doktor Perković oduševljeno, 

— Prokletog li jezera, koje mi i ne zovemo jezerom, nego 
blatom ! Pod njim pcčiva najplodnija zemlja, a ono ne će da 
oteče! — odvrati mu profesor. Ivanković ogorčeno. Srdito 
baci cigaretu, Jedan od najljepših prizora u ovome kraju bio 
je. za nj najmrži. 

Jašili su dalje. Prokleto jezero ljeskalo se na suncu, dok 
je plodno polje ispod njegova okrilja uzdisalo za nesuđenom 
sjetvom. Visoka brda, koja su ih okruživala, zažareno su 
čeznula za sjenatim šumama, njihovom hladovinom i blagoslo- 
vom bogate kiše. Sve je to čekalo dugo i uzaludno. Cijeli je 
kraj čekao, raspinjao se u smrtnim mukama vapio za rukom, 
koja će ga osloboditi od bezbrojnih zala, što se natovariše na 
njegova umorna ramena. 

— Strašna je ta tvoja Hercegovina! Strašna, a divna+ 
Kao da je stvorena za vuka i hajduka i slijepog guslara, što 
se nadvikuje s: vašim pomamnim vjetrovima, — javi se opet 


dr Perković gledajući sa strahopočitanjem u visoke vrhunce 
nad sobom, a ponore i jezero pod sobom. 

. Profesor samo potvrdi glavom. Zagledao se preda se. 
Nije ništa mislio. Kao da mu se misli susretoše na ovoj gromadi 
gologa kamenja, što je uzdizalo izmučene ruke prema nebe- 
sima, kao da od njih, samo od njih očekuje pomoć i saučešće. 
A kada im se na zavoju ukaza skromna crkvica, što se zamiš- 
ljeno .izvijala na goloj pećini, obadva putnika stadoše, Oči 
im se odmoriše na bijelim pločama župnog dvora, novog i 
još potpuno neizgrađenog. 

— Tužna je ovo slika, Marko! Tvoji ljudi kao da nemaju 
mnogo smisla za ljepotu. Eto, vidiš, taj župni dvor: da je 
oko njega zasađena vinova loza, da su mu zidovi malo zakri- 
ljeni ma kakvim zelenilom, kako bi to bilo prijatno. A vi to 
ne osjećate! — promumlja dr Perković. 

— Da, vinovom lozicom! Gdje vinogradi propadaju, 
a suša pali usjeve, ti očekuješ smisao za kićenje, Ej, Herceg- 
zemljo krševita, još te nitko nije razumio, a kamo li Tvoje muke 
osjetio, koga nisi svojim sijerkom i kukuruzom othranila! — 
odvrati mu profesor Ivanković uzdignuvši velike smeđe oči 
prema modrim nebesima, Podbode konja, skide šešir i zapjeva 
neku tužnu pjesmu, otegnutu pjesmu, a brda mu odgovoriše 
s dugim, otegnutim oj — joj... ! 


li, 


Dok su mlada: varoška gospoda jašila prema župnom 
dvoru, stajao je na neravnom dvorištu župnik fra Bonifacije 
Vučić. Izdigao jednu nogu na malu zidanu ogradu, raširio 
ruku nad čelo i gledao. Kako je zagrnuo habet, vidjele se na 
njemu seljačke šalvare i kod kuće pletene crvene čarape. Kru- 
pan iu najboljim godinama, smeđih brkova, | a isto takve 
kose, bio je pravi izdanak kraja, koji ga je rodio i sa kojim je 
živio. Župnik Bonifacije nikako nije mogao da se sjeti, kakvi 
to gradski ljudi dolaze njegovu selu u pohode. No kada pred 
kućom začu rzanje konja i glas profesora Ivankovića, čelo mu 
se razvedri, a brci mu od veselja zatitraše. Neobično obradovan 
ispravi se i podiže obje ruke prema gostima, kao da ih želi već 
iz daljine zagrliti. A. odmah iza toga pojuri u kuću — i kroz 
Prozor župnoga dvora odjeknuše riječi : $ 

— Neka je živi zdrav! Glavno je, kad nije kakav za 
jer bi mi u zao čas mogao zaplijeniti ono malo škije, a onda: 
zbogom diko, odoh ja u pržun! — odvrati župnik i čvrsto 
stisne desnicu svome novom znancu i gostu, — Dobro je, da 

si ga, Marko, poveo. Neka čovjek vidi, kako je velik Bog 
u svojim čudesima. On nije stvorio samo krajeve, u kojima 
se živi od kruha i pečenke. Ima brazda u zemaljskom carstvu 
Božjemu, u kojima se živi i od nade u kruh, koji nije svagda- 
nji, Donose ga samo anđeli teškog rada u znoju, koji mnogi 
i mnogi ne poznaju. 

Govorio je nasmijano. Smijeh je bio njegova maska. Kao 
i svi njegovi zemljaci, ni on nije volio, da se mnogo tuži. A 
kada je govorio o zlu, koje tare njegovu postojbinu, činio je 
to sa smiješkom. Kao da je riječ o nekoj dalekoj zemlji, koju 
njegove oči nikada ne vidješe, I kao da ta zemlja nije bila 
tako blizu njegovu srcu, te se upravo osjećalo skladno kuca- 
nje njegova bila i bila ove zemlje čemernice. Sve je on mogao 
podnijeti, no obraz mu nikako nije dao, da se pred nekim 
potuži. Jer nikada još župnik Bonifacije nije požalio, što ga 
je sudbina prikovala uz ovaj krš i ne da mu nikuda od njega. 

Da prekine tok misli, koje mu naglo izvrijaše, zagrli otac 
Bonifacije goste oko vrata i odvede ih u svoje nove, još neiz- 
građene dvorove. Čim stupiše na prag sobe jedinice, pozdravi 
ih ista ona siromaština, koja ih je na čitavom putu pratila u 
vidu golog, kršovitog kamenja i trošnih, slamnatih potleušica. 
Pogied im se zaustavi na dugu, jelovu stolu, koji je služio 
i za pisanje i za blagovanje. Kraj stola se nakrivilo nekoliko 
starih, priprostih stolica. Uza zid se skutrilo nešto neugledna 
kreveta. Na zidu je visjela slika Bogorodice sa sedam mačeva. 
Tako je izgledala župnikova pisarna, koja je služila i za blago- 
vanje njemu i gostima. To je bio sav uređaj i sva raskoš, koji 
se skloniše u dom skromnog pastira siromašnog stada zemlje 
Hercegove. 

Dok su se gosti smješkali i odmarali, župnik se neprestano 
motao po sobi, kao da se ne može nečega dosjetiti. Uto uđe 
1 momak. Donese crnu kavu, komad ječmena kruha i nekoliko 
grumena sira, 

— Gospodo, “ bijelom kavom ne mogu da vas ponudim. 
U. selu ima samo jedna koza i nekoliko mačaka. Kozje mlijeko 
trebamo za bolesnika, a mačke još nismo počeli musti, — smi- 
jao se otac Bonifacije sjedajući za stol, da gostima pomogne u 
svladavanju zaire. ' 

Malo iza toga začu se na dvorištu dreka peradi, i jedna 
mala koka, što je tek pronijela i još nije osjetila slasti vođenja 
pilića, plati sirotnom glavom posjet varoške gospode. 

Srdačan doček i prijatnost jednostavna objeda unesoše 
u cijelo društvo ugodno raspoloženje, Raširio se dug .razgovor. 
Župnik je vodio glavnu riječ, Pripovijedao je o svojim puto- 


vanjima kroz Italiju, Njemačku i Francusku. Nije. mogao 
da se dosta nadivi tolikim spomenicima kršćanske kulture. 
i tehničkog napretka, s kojima se susreo na svojim putovanji- 
ma. No njemu je ipak njegova postojbina bila najdraža. Ovdje, 
gdje počivaju njegov otac i mati, gdje još pišti raja sirotica,. 
tu je njegovo srce prikovano i nikada se ne će od ovoga kamena 
otrgnuti. 

Slušali su ga pažljivo i sa zanimanjem. Pred njihovim oči- 
ma zablistaše stotine mladih želja i drhtavih čeznuća nekadaš-— 
njeg bogoslova, koji se istom učio opraštanju sa svijetom. 
I dok je otac Bonifacije pripovijedao, oni opaziše, kako se to-- 
like želje, nade, čeznuća i prohtjevi splinuše u jednu cjelinu, 
da planu na ognju žrtve i odricanja, sve iz ljubavi prema Bogu 
i iskrnjemu. U takvom razgovoru i ne opaziše, kako se večer 
spustila. Iziđoše u dvorište i zaputiše se kroz selo. Prelijepo: 
proljetno veče blago je disalo. Po koji izmoreni seljak u opan- 
cima ševrdao je neravnom stazom, nazivao Boga i odlazio. . 
Djevojke u bijelim košuljama nosile su na glavi vedra vode 
iz hladna bunara. Po gdjekoji prozor bio je osvijetljen. Samo. 
pogdjekoji : jer ne može svaka kuća pribaviti petroleja ili svije- 
ću. Iz jedne se kuće čula ženska vika i plač dječaka. Jadni je- 
dečko tulio, kao da mu netko vađi džigerice. ; 

— Poštovani, za Vas kao da ne vrijedi ona: pasi janjce. 
moje. Imate i jaraca. Ovaj mali pišti kao tužna godina, a. 
batina smilovanja nema, — našalio se liječnik dr Perković. 

— Nemaju ni ljudi smilovanja, a kamo li bi ga imala ba- 
tina. Uostalom, djeca kao djeca, Ovakvu predstavu možete: 
svaki dan čuti u po kojoj kući. Nema, brate, selameta. Ovoga 
derana toliko tuče mati, da sam je morao ozbiljno opomenuti.. 
Ali joj ne mogu mnogo zamjeriti. Neuka je, a velika sirota. 
Nema u kući ni šačice brašna, a mali traži, da jede. Dečko. 
gladan, a tužna mati veli za nj, đa je izjelica. Pa tako, eto, 
smrkne joj se pred očima, pa ja šta će, nego degenek za de- 
genekom. Propast će i ona i dijete... 

Gosti se samo zgledaše, Vrisak djeteta, što se previjalo. 
pod udarcima batine, rezao je zrak i skladao se s cijelim krajem 
u veliki krik, koji se gubio u noći. A zvijezde su treptale na 
nebu kao suze na trepavicama djece, što se u grcanju spremaju,. 
da prespavaju noć i u njoj zaborave na zalogaj kruha, koji 
im njihovi roditelji ne mogoše priskrbiti. : 

Počeše se vraćati kući. Ni ljepota noći ni svježina zraka. 
ni novost kraja nisu mogli da potisnu težak dojam onog straho- 
vitog plača i ženske krike. Sve je to duboko zadiralo u srce, 
koje bi se ganulo čak i onda, kada bi bilo od kamena. 


— Eto, gospodo, tako se kod-nas živi. Sirota žena s devet- 
godišnjim djetetom prehranjuje se s jednim jutrom zemlje, 
A kada bi barem sav prirod na njih otpadao ! Daju nešto i agi, 

Profesor Ivanković samo zakima glavom. Njemu je sve 
bilo jasno. No liječnik se nije mogao snaći. 

— Pa zar kod vas još nisu riješeni agrarni odnošaji ! 
Po zakonu nema više aginske zemlje, — prozbori on začuđeno. 

— Da, nema je po državnom zakonu, Ali postoji, gospo- 
dine, još jedan zakon, veći i silniji. To je zakon moralni, Aga 
je starac od preko sedamdeset godina i napola slijep. Nema 
nigdje nikog svojega. Njegovi bivši kmetovi daju mu i nadalje 
od sebe jedan dio priroda. Boje se Božje kazne, jer ovo je 
ipak nekada biloiagino, A vi ste valjda čuli za onu našu narodnu: 
oteto, prokleto! — rastumači mu otac Bonifacije. 

U ovakvom raspoloženju posjedaše po kamenju na dvori- 
štu i počeše večerati, Momak donese nešto ostataka od objeda, 
sira, kruha i vina, No sve to nije moglo da društvu vrati staro, 
prijatno raspoloženje, Bili su kao utučeni, Župnik je poku- 
šavao, da ih nasmije. Iz svoje bogate torbe vadio je zalihe 
uspjelih dosjetaka i šala, od kojih bi se u drugoj zgodi u sav 
glas hohotali, no sada je sve išlo preko stca, 

— Djeco, da dignemo čašu i da se kucnemo! U vaše 
zdravlje, da vas Bog poživi na mnoga ljeta! — pozdravi ih 
župnik zovući u pomoć trogodišnju žilavku, da ona učini, 
što on nije mogao: da u društvo unese zaborav i neprisiljeno 
veselje. 

— U Vaše zdravlje, poštovani, i u zdravlje Vaših žup- 
ljana ! — odgovoriše mu gosti. Piće im nije išlo u tek. Jedva 
ga se dotaknuše usnama. Svaka se kaplja cijedila teško, kao 
“otrov, niz grlo, 

— Kako se teško pije u ovim Vašim kršnim selima, kao 
«da ne uživamo vino, nego rastaljeno olovo, — uzdahnu dr 
Perković i provuče prste kroz lijepu, razbarušenu crnu kosu, 
što mu se slijepila na visoku, bijelom čelu, koje se neobično 
“otmeno odražavalo u svijetlu bijele mjesečine. 


III, 


Moglo je biti već jedanaest sati, kada se spremiše na po- 
činak, Liječnik leže na krevet, a župnik i profesor na pod. Je- 
«dan gunj prostriješe poda se, a drugim se pokriše. No san ni- 
kako da im zaklopi oči. Gosti su mislili o životu, koji je ovdje 
“uvijek morao biti težak i neizdrživ, pa ipak nije iskorijenjen. 
Profesoru Ivankoviću nije ovaj život bio nepoznat, To je ži- 

vot većine hercegovačkih sela i župnika. Znao je, da .na drugoj: 
strani, dva sata hoda odavde, živi isto ovakav župnik, fra. 
Luka Dugonjić, s jednim stolom i s jednim krevetom te sli- 
kom Bogorodice sa sedam mačeva. Pričalo se, kako mu je da- 


vno došao u goste provincijal. Tri sata su se nutkali, gdje će. 


tko spavati, A bila je ciča zima. Napokon se složiše, da njih 
dvojica legnu na pod, a momka posadiše na krevet. Rekoše 2 
neka mu to bude sa oproštenje grijeha. I doista je siromašni 
momak teško ispaštao grijehe: cijelu noć nije mogao usnuti 
na neobičnom ležištu. 

A ne žive tako samo otac Bonifacije i otac Luka. Tako 
žive deseci mladih i starih redovnika, koji se zaručiše sa se- 
strom Sirotinjom. U najboljim godinama, puni znanja, do- 
laze mladi svećenici sa stranih sveučilišta i smještaju se na ovim 
hridinama. Tako proborave po koju godinu, počinju graditi 
župni dvor, a onda odlaze na drugu župu prepuštajući svome: 
nasljedniku, da nastavi započeti posao. A ni drugdje ih ne: 
čeka veća udobnost. Sva ova premještanja imaju u prvom redu. 
svrhu, da ih podsjete, da ni ono nekoliko zidina i dasaka nisu 
njihovo vlasništvo. Ima samo jedno pravo, kojega se nisu od-- 
rekli i koje im se ne uskraćuje s to je pravo na četiri uske, crno. 
oličene daske, u kojima čekaju probuđenje na novi život. 

— Djeco, previše ste mi ozbiljni. Na selo ste došli, a 
niste ni zapjevali ! — tužio se župnik meškoljeći se pod gunjem. 
i teško dišući. : 

— Ne pjeva mi se ovdje, poštovani! Ovaj kraj ima svoju. 
posebnu melodiju, u koju nikako ne mogu da se slože zvuci. 
s naše slavonske ravni. Siromašna je ta Vaša Hercegovina, 
kao Josip Nazaretski, A gladna je kao Misir u doba, kad se: 
pojavi sedam mršavih krava, kao sedam tužnih udovica! — 
tumačio je dr Perković nastojeći, da u nekoliko riječi.sakupi 
glavne utiske .s ovog svoga putovanja. 

— Da, gladna, a ponosna! Nikada ne bi na tuđa vrata 
pokucala, da zamoli milostinju. Samo posla traži i zarade, ali 
ih ne nalazi, — dopuni ga profesor Ivanković, 

Opet zašutješe, U sobi je bio mrak, Samo se jedan pramen 
mjesečeva svijetla igrao po duvaru i osvjetljivao srce Bogoro- 
dice, probodeno od sedam mačeva, U selu je bilo sve tiho. 
Ni pas da zalaje. Sve je počivalo u dubokom snu. Gosti su tako-. 
đer spavali. Tako se barem činilo. Nisu davali glasa od sebe.. 
Jedino je župnik teško disao i stenjao, kao da će se zagušiti. 
Neke teške misli pritisle ga i ne dadoše mu, da usne. Zapalio. 
bi cigaretu, nekoliko puta otpuhnuo, a onda je bacio. Poči- 


mjao je da poluglasno moli, a onda bi opet zašutio i uzdahnuo. 
Već je počelo i svitati, a on još nije bio usnuo. 

— Šta Vam je, poštovani Kao da Vam je zlo. Hoćete 
li, da probudim prijatelja liječnikaf — upita ga tiho profesor 
Ivanković. , 

— Ne, nije mi, sinko, pozlilo! Neka mi se čudna misao 
zadrla u mozak, Neprestano kopka po njemu i ne da mi mira. 
Htio sam da vas nešto pitam, a ne da mi se od sramote. Mo- 
žda biste me krivo shvatili, 

— Recite samo, poštovani. Rado ćemo Vam pomoći, 
ako možemo, — javi se dr Perković, koji također nije spavao. 


— Znam, da niste rđavi ljudi. Marka poznam od davnine, 
ana Vama se odmah vidi, tko ste i kakvi ste, Zato me je ispo- 
pala napast, da se na Vas obratim. Radi se, djeco, o novčanoj 
ali još više o moralnoj žrtvi, Sutra bih vam o tome nešto stvar- 
nije pripovijedao, — odgovori župnik teško uzdahnuvši, kao 
da je sa sebe svalio težak teret, koji ga je čitavu noć mučio. 
— Dobro, djeco, sutra ćemo o tome, a sada laku noć! 

— Noć je, jarabi, davno prošla, nalet Vas ne odnio! 
— udari u smijeh dr Perković, koji je nastojao da u govoru 
nasljeduje svoga prijatelja profesora Ivankovića. — Ali dušo 
moja lijepa, nije baš trebalo, da se nekoliko sati mučim radi 
Vaše stidljivosti i to na ovome apostolskome krevetu, Vladate 
se kao neva, istom dovedena, a dišete, kao da vam sedam 
mora sjedi na prsima. 

Svi se nasmijaše. Dr Perković bio je neodoljivo smiješan, 
«dok je nasljedovao svoga prijatelja. Glas mu je bio previše 
“otegnut, bez onoga posebnog izdizanja, koje nalazimo samo 
u zapadnoj Hercegovini i u jednom dijelu Dalmacije. 


Profesor Ivanković toliko se raspoložio, da je zagangao. 


Šalaj moja, šalaj moja kukača lumbrela, 
Slomila je, slomila je Jarakova Jela, 
gan, gan, Jarakova Jela. 


Šta mi vali, pa me ne uzeše, 
gan, gan, gan, gan, 
pa me ne uzeše.., 


Župnik izvuče ispod jastuka duhansku kutiju, Oa i pro- 
žesor zamotaše i zapališe. Soba se napuni mirisnim dimom. U 
«dimu i šutnji privuče se i san pritajenim koracima. Za kratko 
vrijeme zaspaše sva trojica dubokim zdravim snom. 


IV. 


Jutro, svježe, proljetno jutro zamirisa kroz prozor, kad. 
je župnik ustao. Gosti su i dalje ležali odmarajući udove na 
tvrdom ležaju. Župnik je već davno i misu rekao i crnu kavu 
popio, kada se i oni digoše. Umiše se na dvorištu. Momak: 
im je lijevao vodu iz bukare. Kod toga se čestito poliše. Žup- 
nika nije bilo kod kuće. Otišao je u selo. ' ; 

— Da ne obilazi bolesnike, jer onda zbogom Bono, ne: 
ćemo se ni alalitif — priupita profesor Ivanković, koji je znao, 
da u tome slučaju ne će biti župnika sve do podne kod kuće. 

— A jok, gospodine ! Poštovani je poručio, da je tu go- 
rika u selu. Doće, što bi popušio cigar duhana, — objasni mtr 
momak, zapravo već udovac u pedesetim godinama, koji je 
zakopao ženu i ono od srca evlada, što ga je s njom imao, pa 
ostao sam samcat i priljubio se uz poštovanog oca Bonifacija. 

Uto je i župnik stigao. Išao je žustro i veselo, Iza njega 
se bojažljivo pomicala neka žena s dječakom, kojemu je moglo: 
biti oko devet godina, 

— Doktore, ovo je onaj ugursuz, što je sinoć onako za- 
vijao. Jeste li pripravni, da ga sa sobom povedete u Slavoniju: 
i smjestite ga u kakvoj čestitoj porodici“ 'To je eto ono, na. 
što sam sinoć mislio, 

Liječnik se malo zbuni. Nije mi mislio, da će se vraćati 
kući s tuđom djecom. No sjeti se zadane riječi. Pogleda dje- 
čaka i vidje, da je bistar, Njegove zelene oči gledale su sasvim. 
pametno i ozbiljno u svijet. To ga obradova. 

— Drage volje, poštovani ! — odgovori mu liječnik krat- 
ko, a odlučno, 

Nakon toga nastade jedan od onih mnogobrojnih prizora, 
kad se majke s djecom rastaju. Sasvim propisno, žena odmah. 
zaplaka. Priđe župniku i liječniku, da im poljubi ruke. Oni 
to naravno otkloniše. Iza toga održa ona svome malome čitavu 
prodiku. Ne bi je ni župnik bolje sknadio. Reče, neka ne krade 
ine robi, a s tuđom djecom da se ne tuče po ulici. Starijega 
neka sluša.i poštuje. Ko ga kruhom hrani i oda zla brani, taj 
mu jeiotaci majka. A napose neka se moli Bogu i Bogorodici, 
svetomu Šimunu, zaštitniku ove crkve, i proroku Iliji, tutoru. 
Hercegovine, da ga prate na svakom koraku i čuvaju ga od na- 
opakih ljudi i od stvari hudih. Na koncu mu položi na glavu. 
ruke, blagoslovi ga, poljubi u obadva obraza i preda ga žup- 
niku, koji ga opet izruči liječniku. 

Tako je bila po svim propisima izvršena ova »primopredaja«. 
Golišavi mladić dobio je na taj način putnicu u svijet i osigurao. 


:se od suše, glada i zle godine, naravno pod uvjetom, ako ga 
rodna zemlja ne privuče k sebi i ako joj se opet ne vrati, makar 
na njoj i gladovao. ' 

— E, poštovani, vrijeme je, da idemo. Hvala Vam.na 
.gostoprimstvu i na ovome mladiću. Neka samo bude hairli, 
pa će ga i blagoslov Božji pratiti — prekide liječnik daljnje 
izljeve i namignuvši svome prijatelju uzjaši. Profesor Marko 
je znao, zašto je liječnik namignuo. Njemu je bila neobična 
riječ hairli, koju je posudio iz Markova riječnika. 


Izrukovaše se i još jedamput pozdraviše, Župnik im je 
mahao jaglukom, sve dok mu se ne izgubiše iz vida. A kada 
:zamaknuše, ispali on ponovno tri hica iz kubure, 


Jašili su polako, Sunce je već počelo peći. Nije to dođuše 
još bilo ono pravo, ljetno sunce, koje i posljednju travku 
isprži, no bilo je ipak toliko jako, da se čovjek morao sklanjati 
u hladovinu, Oko njih se pružao sam goli kamen. A dolje, 
ispod njih, drhtalo je sveudilj lijepo, strasno lelujavo, pro- 
kleto jezero. 

— Stjepane, kako si zadovoljan ovim izletom# Šta će 
reći Tvoj otac, kada sazna za ovo proširenje familije -— upita 
Marko veselo gledajući, kako se liječnik muči s golišavim mla- 
“dićem, koji je sve svoje na sebi nosio. 

— Ah, ima, druže, nešto na ovim bregovima i u ovim 
ponikvama, \gdje travka travku dozivlje, a procvjetana se 
trešnja sa svojom drugom razgovara. Neki poseban dah struji 
iz njih, tako moćan, da mu ne možemo odoljeti. "Tako me sve 
“ovo sjeća na brdo Alverno, gdje je asiški patrijarha dobio bo- 
žanske znakove. I ovdje, na kršu ovom vašemu, dobivaju se 
isto takvi znakovi, A vjeruj mi, da je to najljepše, što čovjek 
može da sa sobom ponese. Jer bez Alverna, bez duhovnih pre- 
poroda i žrtava nema, brate, nikada spasenja! — odvrati 
znu dr Perković zaneseno. Lice mu se sasvim preobraži od neke 
produkovljene i produbljene sreće, a oči mu zablistaše upijajući 
sliku kraja, koji je sve više izmicao dohvatu njegovih pogleda; 
Bio je neobično blažen i zadovoljan osjećajući, kako i sam 
nosi u duši komad vedrog južnjačkog neba i komad našeg, her- 
cegovačkog svetog Alverna. Napokon je jedamput u životu 
ipak osjetio, da se čovjek može obogatiti i u siromašnom, naj- 
ssiromašnijem kraju jedne kršne suihcem obasjane, a burom 
izudarane pokrajine. 


Bio dječak neki... 


Priča nam zvoni, priča najdraža, Bio je dječak neki. Davno, 
dok nisu preletjele preko njegove glave godine, kao planeti 
nebesima, i dok se ne zamračiše njegove zjenice : jer onda je: 
dječak postao muž, Onda su trnovi vijenci sumnje okrunili 
njegovo čelo i otisak njegova lica bio je ispaćeni čovjek. Davno, 
dok je živio pod onim tamo golim brdima, što gore od žara 
sunčanog, i dok je u očima njegovim bio žar mladosti. Onda je: 
bosonogi dječak trčao ulicama, i kada bi stado dolazilo s paše, 
on je pljeskao ručicama : janjci i ovce bili su tako lijepi! A. 
kada bi na večer zazvonilo pozdravljenje i ljudi se vraćali s po- 
sla, on bi otrčao kući. Na avlijskim pragovima sjedile su žene: 
i ustajući nazivale Boga odraslim muškarcima, A kada bi pro- 
šao i posljednji domaćin, i one bi se gubile iza kapija. Tada se 
išlo na večeru, a doskora i na počinak, Sobe su bile sirotinjske 
i vlažne. S duvarova su se cijedile kaplje vode, a prozori, zašti- 
ćeni demerima, bili su maleni i modrim papirom oblijepljeni.. 
Kako je svjetlo škrto prodiralo unutra ! Pa ipak je duša dje- 
čakova bila vedra, i on bi spokojno usnuo. Samo su stariji još, 
dugo sjedili i vodili neke dugačke, mučne i mračne razgovore. 
Baš kao što su bile mračne i ove vlažne kućice, 


* 


Priča nam zvoni, priča radosna, kao potok, kada hrli nix 
litice :# Bio je dječak neki, Mali, bosonogi dječak, koji je krupnim 
očima pametno gledao u svijet. Njegovi su drugovi baš kao i on 
bili slabunjavi, blijedi i prestrašeni. Oni su znali, da se bace: 
kamenom za nesimpatičnim prolaznikom, ali su onda bježali 
i sakrivali se iza kapije. Oni su neprestano slušali, kako je lijepo- 
biti bogat. Njihovi su roditelji otkrivene glave razgovarali s. 
višima od sebe i djeci su govorili : i vi trebate da ovakvi budete.. 
"To je bilo sjeme, koje je sijano u njihovu mladu dušu, ali je 
donosilo divlji plod. To su bili njegovi drugovi, Drugih drugova 
nije imao. Jer oni iz drugih ulica, iz onih, kojima se voze 


mr. 


kočije i koje se ljeti polijevaju, to su bili samo dječaci, s kojima 
je sjedio u školi, i to razdaleko, i koji su jeli bijeli kruh, Ne, to 
nisu bili njegovi drugovi, Oni su svi imali lijepe cipelice, otmeno 
“odijelo, a jedan čak i naočale. To je bio sin predstojnika, kojega 
je stražar svaki dan pratio u školu i dočekivao na koncu nastave. 
-A stražar je svakako bio važna ličnost jer je mogao svakoga 
uhapsiti i kazniti batinama. Dječak je sve to gledao svojim ve- 
likim, lijepim očima. Ničemu se nije čudio. Vjerovao je, da 
tako mora biti. Na svršetku sata on bi sa svojim bosonogim dru- 
govima otrčao kući podižući cestom viku bezbrižne mladosti. 

Jednoga dana — ne, ta se ne može zaboraviti! — jednoga 
«dana došlo je iznenađenje. Njegov je otac sjedio na stočiću 
i srkao kavu, Dječak je upravo stigao iz škole. Prišao je sa što- 
vanjem roditelju i upitao : »Ćaća, kako je zdravljef« Otac ga je 
važno pogledao, prošao nekoliko puta avlijom i zaustavio se 
pred njim. Dječak je začuđeno gledao. Otac je nastavio šetnju. 

— Jesi li se i danas tukao *# Uvijek ćeš ostati nevaljanac. 

Dječak se zbunjeno obazirao za njim. Bojao se očevih 
prijekora. 

U to je došla mati, Dječak se k njoj priklonio. 

— Zar je opet nešto skrivio, da ga _karaš?t — strepila je 
mati pred svojim mužem. Na njezinu licu odražavao se taj 
strah. Cijela je njezina sitna pojava pokazivala, kako je ona 
znalena prema svome domaćinu, No njezino se lice ubrzo razve- 
«drila : jedan očev pogled rekao joj je sve. 

— Ine učiš najbolje — nastavio je otac s prijekorima. 

Dječak se uvrijedio. 

— 'To, ćaća, nije istina. Mene je i danas učitelj postavio, 
da drugima tumačim — odgovori dječak odlučno. 

Roditeljima srce zaigra od radosti. Mati ga uzme za ruku 
i odvede u sobu. Svečano, kao kakvu svetinju, izvadi ona iz 
sanduka jedan smotak, i dječak je najedamput gledao iznenađen. 
Pred njim su stajale crne cipelice, plavo odijelo s bijelim pru- 
gama, crne čarape i široki, mekani slamnati šešir, Sve je to za 
njega. Kao carević će kakav izgledati. Kada prođe ulicom, 
svatko će se za njim osvrtati. — Čiji je to dječak? — upitat će 
mnogi, i ne će ga odmah prepoznati. I on pogleda čas oca, čas 
majku, čas opet ove raskošne stvari, i nikako ne može da se 
pravo snađe, Tek u posljednji tren nečemu se dosjeti: zgrabi 
stvari, digne ih visoko, cikne i — otrča s njima na ulicu. 

— Kamo ćeš, kamo ćeš# — povikaše za njim začuđeni 
zoditelji, no on se na vratima samo okrene, pokaza svoje lice, 
preobraženo od radosti, i odjuri dalje. Njegovi ostadoše sami. 
“Otac zapali cigaretu, a mati uze čarapu, da je potpliće, Prošlo 

je tako dosta vremena : pola sata, pa sat i više. Već se i su- 
noćalo, a dječaka nema. Mati se ozbiljno zabrinula, Kamo je 
otišao taj nestašni dječaracf I ona pođe na kapiju te ga vikne 
iza svega grla, Nitko se ne odazva. Ona ponovi povik. Iz susjed- 
stva joj odgovori neka žena : »Bio je s mojim malim, pa su se 
radi nečega posvadili. Mislim, da ti je otišao u bašču.« — Mati 
ponovno zaviče, a kada se on opet ne odazva, ona pođe, da ga 
potraži. 

Našla ga_.je doista u bašči, gdje sjedi sakriven za jednim 
drvetom. Među koljenima je skupio odijelo, i suze su se na nj 
prolijevale. ; 


— Šta ti je opetf — upita mati, i lagana srdžba kao dašak 
vjetra pređe preko njezina lica, 


Dječak je oklijevao s odgovorom, 


— Išao sam Nikici — promuca na ponovljeno pitanje 
— da mu pokažem svoje odijelo. A on je rekao : znam, znam, 
šta ti je ćaća kupio. Ne trebaš mi pokazivati. Sada više ne spa- 
daš među nas, Sada si predstojnikov ili apotekarov, Zar ne znaš, 
da ćeš ti biti velik gospodin, veći od kapetana? I onda me 
udario šakom u leđa, pa pobjegao... 


* 


Priča nam zvoni, oj, priča radosna : Bio je dječak neki. 
On je izašao na ulicu : bio je vrlo lijep. Kao carević je izgledao, 
i oči su materinske plivale u radosti gledajući ga, kako je lijepo 
koracao. Pošao je pred školu. Tamo su se sakupljali prvopričes- 
nici. Bilo ih je mnogo. Svi su gledali u njega. Bio je zaista lijep. 
On je pošao k svojim drugovima : pripovijedao je, kako će mu 
otac kupiti sat, Oni su ga slušali, a onda prasnuše u smijeh ! 


— Hajde ti tamo — gurne ga Nikica — ono je tvoje druš- 
tvo, Predstojnikov i apotekarov. Mi smo sirotinja. 


Dječak je bio zbunjen. On je bio osamljen, Njegovi su ga 
drugovi gledali izazovno, a oni drugi, koji samo sjede s njim u 
istom razredu, okrenuli su od njega glavu. On nije bio njihov. 
I dječak je samo stisnuo usne, povukao se na stranu i osjetio 
se potpuno sam. 

* 


Priča nam zvoni, oj, priča najdraža, priča naše nezabo- 
ravne mladosti : Bio je dječak neki, Blijedi i mali dječak, s ve- 
likim, ozbiljnim očima. Crkva je bila puna svijeta. Sve je bilo 
natrpano. Pa ipak, za djecu je bilo dosta mjesta. Ona su kora- 

cala prema glavnom oltaru i mnoge su oči bile u njih uprte. 
Neka su gledala mrko preda se, a druga su se ogledavala. Dječak 
je bio sabran. Kada je pristupio k drvenoj ogradi, svećenik 
mu je pružio bijelu hostiju, a on ju je primio, kao što prima 
majčin cjelov prije sna, On je zaista sanjao : pred njim se ras- 
cvao veliki zeleni vrt, i u njemu blagi Učitelj s bijelim pupolj- 
kom u ruci. I dječak je prišao ruci, a u taj se čas pupoljak ras- 
cvao i miris se kao dim tamjana izlio nad njim. I kada je dječak 
ostavio drvenu ogradu, njegovo se lice zarumenilo. njegove 
se oči razvedrile, i on je, zaboravivši na sve neugodnosti, stupio 
na posljednje smjesto, pun Boga živoga. 


* 


Priča nam zvoni, ko izvor vode žive, priča najdraže naše 
mladosti # Bio je dječak neki, Davno, dok nisu trnovi vijenci 
sumnje okrunili naše čelo i dok je u nama živjela prostoduš- 
nost mladosti. I onda su se žalosti spuštale na naša čela, i onda 
su bolovi strijeljali naša srca, ali onda si Ti bio među nama; 


blagi Učitelju. 
O dođi opet u naša srca! Amen, j 


O piscu ove knjige. 


Pisac ovih lijepih hercego- 
Vačkih pripovijesti, Ilija Ja- 
kovljević, sin je kršne Her- 
cegovine, koju nam on ovdje 
tako zorno opisuje. Rodio se u 
Mostaru 22. listopada 1898. Svr- 
šio je pravne nauke na hrvat- 
skom sveučilištu u Zagrebu. Već 


Ževnošću te je kao književnik 
i novinar vrlo mnogo toga već 
napisao. Istakao se osobitim sti. 
lom (načinom Pisanja), te se 
sve, što on napiše, Odlikuje van- 
fednom krepčinom, Umije dobra 
da uroni u dušu onih, koje opi- 
suje u svojim Pripovijestima, pa 
da nam opiše Ono, Što se u nje- 
govoj duši zbiva. To ostavlja 
veoma jak dojam na čitatelja. 


Godine rg1I9g, izašla je prva nje- 
: gova knjiga »Studije i felj- 
ton i4 u kojoj prikazuje iocjenjuje druge književnike, Godine 1922. 
izdao je prvu knjigu svojih Pripovijesti pod naslovom »Zavičaj«, 
te je i tu većinom opisao svoju Hercegovinu, Godine 1925. izašao 
je u »Hrvatskoj Prosvjeti« njegov roman »Na raskrs nici« u 
kojem je prikazao današnje društvene prilike. Taj je roman izašao 
u posebnoj knjizi, te je to treće njegovo posebno tiskano djelo, Če- 
tvrta je njegova knjiga igrokaz »Pon Oćka«, koju je napisao prema 
nekom francuskom djelu. A ove »Herce govke« su peta njegova 
knjiga, koja sadržaje šest pripovijesti, U njima je Jakovljević nastojao 
da prikaže dušu hercegovačkog seljaka, hercegovačkog duhanara, ško- 
lovane sinove hercegovačkog krša i hercegovačkog »ujaka« franjevca, 
koji hercegovačku djecu šalje u Slavoniju, da se tamo prehrani, Po 
&vim Jakovijevićevim Pripovijestima približit će se Hercegovina, taj 
kršoviti hrvatski kraj,srcu Hrvata širom lijepe naše hrvatske domovine 
više nego po ikojem drugom hrvatskom piscu. I rado će se čitati to, što 
nam Jakovljević piše tu o svojoj hercegovačkoj domaji, isto tako rado, 
kao što smo čitali o Bosni u »Bosančicama« od Narcisa Jenka, o Dal- 
maciji u »Dalmatinkama« od Luje Plepela, o Slavoniji u »Slavonči- 
oama« od Antuna Matasovića i kao što ćemo rado čitati i o drugim 
hrvatskim krajevima u drugim pripovjeđačkim knjigama, što će nam 


ih Društvo sv. Jeronima u ovom nizu još dati. A među svima ove će ; 


nas Jakovljevićeve »Hercegovke« uvijek privlačiti svojim posebnim 
ebilježjem, što im ga je dao pisac i značaj njegova rodnoga kraja, koji 
je ovdje tako živo i snažno opisan. 

Dra. 


od rane mladosti bavi se knji-, 


sm 


Hrvatsko Književno Društvo sv. Jeronima 
 "j"j"ZF"F"===""="="= "=== 
- u Zagrebu 


izdalo je među svojim knjigama ove: 


PRIPOVJESTI: 


Narcis Jenko: Bosančice . rasprodano 
Lujo Plepel: Dalmatinke. .- 6 Din 
Antun Matasović; Slavončice . 8 Din 
lija Jakovljević: Hercegovke . 8 Din 
Milutin Majer: Svjetlo svijeta . 20 Din 


.ROMANI: 


Dr V. Deželić .st.: Hrvatske slave sjaj (Roman o 
kralju Tomislavu), . 4 4 +2. 4. . +. 16 Din 
: tvrdo uvezano 25 Din 


Dr V. Deželić st. : Mandaljena pobjednica. . 15 Din - 


- tvrdo uvezano 25 Din 

Dr I. Kršnjavi: Božji Vitez (Roman o mladosti sv. - 
Franje)“ < senj 3 s o za o + os € ŽU Din 
tvrdo uvezano 30 Din 
DrI, Kršnjavi : Božji Sirotan (Roman o sv. Franji) 20 Din 
tvrdo uvezano 30 Din 

Dr V. Deželić sin: Sofiju odabra (Roman o sv, Ćirilu) 20 Din 
k tvrdo uvezano 30 Din 

H. Sienkiewicz: Quo vadis? (Roman o sv. Petru) 45 Din 
tvrdo uvezano 60 Din 

Julije Zejer: Tajna lijene Cvijete .... . | 15Din 
tvrdo uvezano 25 Din 


M. Delly: Bijela mačka... ...... 15 Din 

tvrdo uyezano 25 Nin 
Dr 1. Pregelj: Božji međaši Šoe 5 e a ASEDiN 
: tvrđo uvezano 25 Din 
Fl. R, Baclay : Kroz vrtna vratašca_ . . 15 Diu 


tvrdo uvezano 25 Din 

H. K. Strachwitz: Roman jednog kapelana _ . 15 Din 
tvrdo- uvezano 25 Din 

Mare Twain: Pustolovine malog Tome . . . . 15 Din 
tvrdo nvezano 25 Din 

R. Monlar: Suzana (Roman iz Kristova doba) + 15 Din 
K tvrdo uvezano 25 Din 

DrF. Binički : Ivan Krvaćanin (Roman iz hrvatske 
prošlosti). <a Sea Ag 4 g žala kod 

- tvrdo uvezano 25 Din 


Od jeseni do Uskrsa izlazi svaki mjesec po jedan 
novi dobri roman. Popis se šalje besplatno svakom, 
a iko ga zatraži. 


#. 


